title: Jee jee (Teflon Brothersin kappale)

text: Tom Hakalan ja Jan-Erik Olinin ohjaama musiikkivideo kappaleesta julkaistiin yhtyeen Vevo-kanavalla YouTubessa 25. kesäkuuta 2013. Iltalehti kuvaili videolla esiintyvän Mira Luodin tyylin olevan tyly silmälappuineen ja nahkatakkeineen.


title: Jee jee (Teflon Brothersin kappale)

text: Kappale ei sijoittunut listoille.


title: Itseisnopeus

text: Itseisnopeus (ominaisnopeus, engl. "proper velocity", tunnus w, η tai u) on suhteellisuusteoriassa vektorisuure, joka ilmoittaa hiukkaseen kiinnitetyllä kellolla mitatun nopeuden jossain muussa kuin hiukkaseen kiinnitetyssä inertiaalikoordinaatistossa. Tämä poikkeaa nopeudesta (tunnus v), jossa matka ja aika mitataan samassa inertiaalikoordinaatistossa. Itseisnopeus on jonkin valitun inertiaalin paikan derivaatta hiukkasen itseisajan (ominaisaika, engl. "proper time") suhteen. Pienillä nopeuksilla itseisnopeus ja nopeus ovat likimäärin samoja. Suhteellisuusteoriassa inertiaalikoordinaatistossa mitatun nopeuden v suurin mahdollinen arvo on valonnopeus. Itseisnopeus kuitenkin lähestyy ääretöntä, kun nopeus lähestyy valonnopeutta.


title: Itseisnopeus

text: Itseisnopeutta voidaan pitää kellojen synkronoinnista vapaana nopeutena. Määritelmänsä nojalla se on 'ei-koordinaatistonopeus', jonka kukin havaitsija laskee samaksi, kun kaikki havaitsijat käyttävät samaa koordinaatistoa etäisyyksien määrittelemiseen. Ajan mittaamiseen käytetään Lorentz-invarianttia itseisaikaa.


title: Itseisnopeus

text: Oletetaan, että ajetaan autolla tietä, johon on kiinnitetty merkkejä kilometrin välein. Auton kuljettaja mittaa omalla kellollaan yhden kilometrin matkalla kuluvan aikaa yksi minuutti. Voidaan kysyä, että onko auton nopeus 60 km/h? Myönteinen vastaus on ristiriidassa nopeuden määritelmän kanssa, koska suhteellisuusteoriassa nopeus mitataan etäisyysmerkkeihin kiinnitetyillä synkronoiduilla kelloilla. Matkan ja ajan mittaamiseen käytetään saman inertiaalikoordinaatiston mittavälineitä (koordinaatistonopeus, engl. "coordinate velocity"). Seuraus tästä on se, että tien vieressä seisova havaitsija mittaa (etäisyysmerkkeihin kiinnitetyillä synkronoiduilla kelloilla) autolle hiukan "pienemmän" nopeuden kuin kuljettajan mittaama 60 km/h. Kuljettajan mittaamaa nopeutta kutsutaan itseisnopeudeksi, ja tiellä seisovan havaitsijan mittaamaa nopeudeksi.


title: Itseisnopeus

text: Vastaava tilanne voidaan ajatella suhteellisuusteorian tutusta kaksosparadoksista. Olkoon maan ja tähden inertiaalikoordinaatistossa näiden välinen etäisyys 8,7 valovuotta. Avaruusmatkalle lähtevän kaksosen nopeus on 0,87c maapallon (ja tähden) inertiaaleissa laskettuna. Matkaan kuluva aika avaruusaluksen kellolla mitattuna on 5 vuotta. Ennen matkalle lähtöä kaksonen on saanut tietää, että tähti on 8,7 vv etäisyydellä. Jos matkustaja ei mittaa välimatkaa oman koordinaatistonsa mittavälineillä, hän voi päätyä laskemaan nopeudekseen 8,7 vv / 5 v = 1,74c, joka on suurempi kuin valonnopeus c. Vastaava nopeus maan ja kaukaisen tähden inertiaaleissa laskettuna on 8.7 vv / 10 v = 0.87c, joka ei voi ylittää valonnopeutta.


title: Itseisnopeus

text: Edellisissä tien etäisyysmerkintöjen sekä maapallon ja tähden väilmatka mitataan itseisetäisyytenä (ominaisetäisyys, engl. "proper distance"), joka on kahden aika-avaruuden tapahtuman välinen etäisyys ajan pysyessä vakiona. Itseisetäisyys lasketaan siis jossakin valitussa inertiaalikoordinaatistossa.


title: Itseisnopeus

text: Itseisnopeuden voi mieltää siten, että nopeasti liikkuvan kulkuneuvon matkustaja mittaa matka-ajan omalla kellollaan, mutta laskee nopeutensa mukaansa ottaman karttakirjan mittakaavaa ja etäisyyksiä käyttäen.


title: Itseisnopeus

text: Seuraavassa kolmiulotteisia vektoreita merkitään pienellä kirjaimella (esim. formula_1) ja neliulotteisia isolla (esim. formula_2).


title: Itseisnopeus

text: Kun hiukkanen liikkuu maailmanviivaansa pitkin, sen itseisajan differentiaali formula_3 lasketaan koordinaatistoajan formula_4 avulla


Itseisnopeus


title: Itseisnopeus

text: missä formula_6 on nopeus valitussa koordinaatistossa.


title: Itseisnopeus

text: Nopeus on paikan derivaatta koordinaatistoajan suhteen


title: Itseisnopeus

text: Määritellään itseisnopeus valitun koordinaatiston paikan derivaattana itseisajan suhteen


title: Itseisnopeus

text: Itseisnopeuden ja koordinaatistonopeuden välinen yhteys on


title: Itseisnopeus

text: ja toisin päin


title: Itseisnopeus

text: Itseisnopeus on samalla nelinopeuden avaruudellinen komponentti:


title: Itseisnopeus

text: missä formula_12 on paikkavektori Minkowskin avaruudessa.


title: Itseisnopeus

text: Suoraviivaisesti liikkuvan kohteen itseisnopeuden w, koordinaatistonopeuden v, Lorentz-kertoimen γ ja rapiditeetin η välillä on yhteys:


title: Itseisnopeus

text: Klassisessa mekaniikassa liikemäärä on massan ja nopeuden tulo. Erityisessä suhteellisuusteoriassa vastaava säilyvä suure määritellään itseisnopeuden ja lepomassan tulona:


title: Itseisnopeus

text: missä formula_15 on hiukkasen Lorentz-invariantti lepomassa. Relativistinen liikemäärä säilyy kussakin inertiaalikoordinaatistossa erikseen. Koordinaatomuunnoksissa formula_16-kerroin vaihtelee, joten relativistinen liikemäärä ei ole Lorentz-invariantti.


title: Itseisnopeus

text: Suhteellisuusteoriassa neliliikemäärä on


title: Itseisnopeus

text: joka voidaan kirjoittaa vektorina


title: Itseisnopeus

text: Relativistinen liikemäärä formula_19 muodostaa siis neliliikemäärän avaruuskomponentit. Neliliikemäärän aikakomponentti on


title: Itseisnopeus

text: jonka avulla voidaan määritellä relativistinen energia


title: Itseisnopeus

text: Nopeudella v = 0 lepoenergia formula_22.


title: Vampyyrien sukua

text: Vampyyrien sukua () on yhdysvaltalainen The CW Television Networkin draamasarja, jonka ensimmäinen jakso esitettiin 3. lokakuuta 2013. Sarja on "Vampyyripäiväkirjojen" spin-off, ja siinä seurataan maailman ensimmäisten vampyyrien tarinaa New Orleansissa.


title: Vampyyrien sukua

text: Tammikuussa 2014 Joseph Morgan palkittiin roolistaan parhaan uutuussarjan miespääosan People’s Choice -palkinnolla, ja sarja on ollut ehdolla myös Emmy-palkinnon saajaksi. Sarjaan tilattiin toinen tuotantokausi, jonka ensimmäinen jakso esitettiin Yhdysvalloissa 6. lokakuuta 2014. Suomessa sarjan esitys aloitettiin Subin myöhäisillassa sunnuntaina 14. syyskuuta 2014.


title: Vampyyrien sukua

text: Mikaelsonin sisarukset Niklaus (Joseph Morgan), Elijah (Daniel Gillies) ja Rebekah (Claire Holt) ovat maailman ensimmäisiä ja alkuperäisiä vampyyreita. Klaus on lisäksi hybridi, eli vampyyrin ja ihmissuden risteytys.


title: Vampyyrien sukua

text: Sarja käynnistyy, kun sisarukset palaavat New Orleansiin – kaupunkiin, jota he olivat 300 vuotta sitten rakentamassa. Sisarukset olivat joutuneet pakenemaan kaupungista sata vuotta sitten heidän kostonhaluisen isänsä takia. Heidän poissa ollessaan kaupungin on ottanut haltuunsa Klausin entinen suojatti ja oppipoika, vampyyri Marcel (Charles Michael Davis).


title: Vampyyrien sukua

text: Marcel on ajanut ihmissudet pois kaupungista ja alistanut noidat valtaansa. Noidat ovat yrittäneet taistella vampyyreita vastaan huonolla menestyksellä, ja juuri he houkuttelivat alkuperäiset vampyyrit takaisin New Orleansiin. He haluavat, että Klaus peittoaa Marcelin hirmuvallan. Ihmissusi Hayley (Phoebe Tonkin) odottaa Klausin lasta, ja noidat uhkaavat hänen henkeään jos heitä ei auteta. Klaus päättää taistella saadakseen kaupungin takaisin omalle perheelleen.


title: Vampyyrien sukua

text: "Vampyyripäiväkirjojen" neljännen tuotantokauden kahdeskymmenes jakso ”Klausin juuret vereslihalla” ("The Originals") oli samalla sarjan spin-offin ensimmäisen tuotantokauden esinäytös ja pilottijakso. Jakso esitettiin Yhdysvalloissa keväällä 2013, ja siinä Klaus matkustaa entiseen kotikaupunkiinsa New Orleansiin tutkimaan saamaansa tietoa juonesta häntä vastaan.


title: Vampyyrien sukua

text: Vuorokausi jakson esittämisen jälkeen kanava vahvisti, että se tekee jakson tapahtumien pohjalta uuden spin-off -sarjan, jonka pääosassa ovat myös "Vampyyripäiväkirjoista" tutut hahmot: vampyyrisisarukset Klaus, Elijah ja Rebekah sekä ihmissusi Hayley. Spin-offin aloitusjakso esitettiin Yhdysvalloissa samana päivänä kuin sisarsarjansa viidennen tuotantokauden aloitusjakso eli 3. lokakuuta 2013. Spin-offin aloitusjakso sisälsi pääpiirteissään samat tapahtumat kuin keväällä esitetty pilottijakso, mutta tällä kertaa tapahtumat esitettiin Elijahin näkökulmasta.


title: Vampyyrien sukua

text: The Originals: The Awakening on websarja, jossa seurataan Kol Mikaelsonin elämää vuodesta 1914 nykypäivään. Sarjan jaksot ovat kaksiminuuttisia.


title: The Originals (täsmennyssivu)

text: The Originals on hard rock -yhtye Kissin kokoelma-albumi. Lisäksi se voi tarkoittaa seuraavia asioita:


title: Hugo Karsten

text: Hugo Karsten (16. tammikuuta 1875 Föglö – 1. kesäkuuta 1954) oli suomalainen meteorologi, everstiluutnantti ja filosofian tohtori.


title: Hugo Karsten

text: Karstenin vanhemmat olivat kirkkoherra Klaes Adolf Karsten ja tämän neljäs vaimo Anna Katarina Lagerbom. Karsten valmistui Haminan kadettikoulusta 1897. Hän palveli vuodesta 1897 aliluutnanttina 1. Uudenmaan tarkk-ampujapataljoonassa ja oli komennettuna Venäjälle 1898-1900. Karsten erosi luutnanttina armeijan palveluksesta 1903 ja opiskeli sitten Helsingin yliopistossa valmistuen filosofian kandidaatiksi 1903, lisensiaatiksi 1906 ja tohtoriksi 1907.


title: Hugo Karsten

text:
Karsten toimi Helsingin yliopiston fysikaalisen laitoksen assistenttina 1903–1911, yliopiston valmistavaa kurssia luennoivana
meteorologina 1906–1925, maanviljelysfysiikan dosenttina 1913–1925, valtion maatalouskoelaitoksen maanviljelysfysiikan assistenttina 1909–1919 sekä Teknillisen korkeakoulussa ylimääräisenä fysiikan lehtorina vuodesta 1908. Hän hoiti Teknillisessä korkeakoulussa myös fysiikan professorin virkaa 1914–1920.


title: Hugo Karsten

text: Karsten palasi uudelleen armeijan palvelukseen 1923 tykistön meteorologiksi. Hänestä tuli kapteeni 1930, majuri 1923 ja everstiluutnatti 1927. Hän luennoi ballistiikkaa ja meteorologiaa sotakorkeakoulussa ja laati suunnitelmat puolustuslaitoksen sääpalvelun uudelleen järjestämiseksi. Karsten erosi vakinaisesta palveluksesta 1933. Hän toimi 1938–1940 sotilasilmatieteellisen toimiston vt. päällikkönä.


title: Hugo Karsten

text: Hugo Karsten oli naimisissa 1897-1946 Olga Dahlbergin (1876–1946) kanssa.


title: Framée-luokka

text: Framée-luokka oli Ranskan laivaston neljän aluksen hävittäjäluokka.


title: Rochefortais-luokka

text: Rochefortais-luokka oli Ranskan laivaston neljän aluksen hävittäjäluokka.


title: Rochefortais-luokka

text: Normandin suunnitelmiin pohjautuva alusluokka tilattiin 8. kesäkuuta 1899 ja niiden kölit laskettiin kesäkuusta 1899 tammikuuhun 1900. Alusten koeajot suoritettiin 1902-1903.


title: Pehr Hansinpoika Häggström

text: Pehr (Petter) Hansinpoika Häggström (Högström, Höggström) (s. 24. marraskuuta 1734 Lappeenranta – 25. tammikuuta 1817 Hauho) oli kolmannen sukupolven maanmittari, joka vaikutti erityisesti isoonjakoon, mutta toimitti myös merkittäviä kanava- ja koskenperkaustöihin liityviä mittauksia ja vaaituksia.


title: Pehr Hansinpoika Häggström

text: Häggströmin vanhemmat olivat maanmittari Hans Häggström ja Margareta Wikar. Häggströmin isän kuoltua vuonna 1737 ja äidin muutettua Ruotsiin vuonna 1742 hän jäi ensin Suomeen äidinisänsä kirkkoherra Wikarin luokse, mutta muutti Ruotsiin vuonna 1744 ja palasi takaisin vasta äitinsä kuoltua 1747. Häggström meni Vaasan triviaalikouluun vuonna 1749 ja Turun akatemiaan vuonna 1752 papiksi opiskelemaan. Isoisänsä kuoleman jälkeen vuonna 1753 hän ryhtyi kuitenkin lukemaan geometriaa, tarkoituksenaan ryhtyä maanmittariksi. Käytännön kokemusta maanmittarin tehtävistä hän sai Turun akatemiasta vuonna 1756 valmistuttuaan Pohjanmaan komissiomaanmittari Erik Tulindbergin opastuksessa. Maanmittarin tutkinnon Häggström suoritti vuonna 1757 ja valtakirjan komissiomaanmittariksi hän sai vuonna 1759. Akaan isonjaon ja siihen liittyvät geometriset mittaukset Häggström teki vuonna 1760 ja Vanajan vastaavat työt vuonna 1780. Monien muiden tehtävien ohella hän toimitti vaaituksia, mittauksia ja kartoituksia useita kanavia ja vesireittejä varten, kuten Päijänteen ja Hauhon väliselle reitille vuonna 1775 ja Pirkkalassa suunnitellulle kanavalle vaaituksen ja maastoon merkitsemisen vuonna 1777. Häggströmille myönnettiin ylitarkastajan arvonimi vuonna 1782.


title: Pehr Hansinpoika Häggström

text: Häggströmin puoliso vuodesta 1762 oli Margaretha Elisabeth Blåfield (1735–1809). Heidän poikansa Carl Gregor ja Anders Ulrich opiskelivat geometriaa tarkoituksenaan seurata isäänsä maanmittarin ammatissa neljännessä polvessa, mutta he eivät kuitenkaan koskaan suorittaneet vaadittua ammattitutkintoa.


title: Bayard-luokka

text: Bayard-luokka oli Ranskan laivaston kahden puurunkoisen aluksen barbetteristeilijäluokka. Alusten yläkannet olivat terästä ja alukset oli varustettu törmäyskeulalla.


title: Schadewitz

text: Schadewitz on ollut muiden muassa seuraavien henkilöiden sukunimi:


title: Satu Itkonen

text: Satu Itkonen on suomalainen tietokirjailija, taidearvostelija ja museopedagogi. Koulutukseltaan hän on filosofian maisteri. Itkonen on selkokielen asiantuntija ja kouluttaja.


title: HC Merano

text: Hockey Club Meran/Merano on italialainen jääkiekkojoukkue Meranon kaupungista. Joukkue on perustettu vuonna 2001 ja se pelaa Italian toiseksi korkeimmalla sarjatasolla Serie A2:ssa.


title: HC Merano

text: "(Tilanne 10. tammikuuta 2019)"


title: Marja Manninen

text: Marja Manninen (s. 1953) on suomalainen toimittaja. Manninen on työskennellyt Yleisradiossa vuodesta 1978. Hän on toimittanut vuodesta 1986 valtakunnallisia tv-uutisia, ensin Helsingissä ja vuodesta 1990 Lappeenrannassa. Toimialue laajeni Kaakkois-Suomesta Venäjän lähialueille. Vuonna 2010 hänet nimitettiin Ylen Moskovan kirjeenvaihtajaksi. Manninen sai Suomen Kuvalehden journalistipalkinnon vuonna 2007. Mannista on kritisoitu Ilta-Sanomissa Krimiä koskevassa uutisoinnissa venäjämielisestä propagandasta.


title: Lauri Kokko (raviohjastaja)

text: Lauri Kokko (s. 1929 Ylivieska) on suomalainen raviohjastaja. Hänet tunnetaan parhaiten kolme ravikuningattaren titteliä 1960-luvulla saavuttaneen Helättimen omistajana, valmentajana ja ohjastajana. 85-vuotiaana paluun kilparadoille tehnyt Kokko on vanhin ravilähdön Suomessa voittanut ohjastaja sekä myös voitokkain suomalainen amatööriohjastaja.


title: Lauri Kokko (raviohjastaja)

text: Vuonna 1956 uransa aloittaneen Kokon suurimmat menestysvuodet olivat 1960–luvulla. Hänen tunnetuimpia hevosiaan ovat 139 kertaa voittaneen Helättimen lisäksi venäläinen lämminverinen Kometa, jolla hän ohjasti 131 ykkössijaa, sekä vuosien 1969 ja 1974 kuningatarkilpailussa kolmanneksi sijoittunut 113 voiton suomenhevostamma Uskotin. Vuonna 1966 Kokko palkittiin vuoden raviohjastajana. Suomen Hippoksen tietokannan mukaan hän on vuodesta 1977 lähtien ohjastanut hieman yli 800 ravilähtöä ja voittanut niistä vajaat 90. Tietokonejärjestelmää edeltävältä ajalta Kokolla on noin 3 000 ajettua lähtöä ja yli 500 voittoa, mutta niistä ei ole olemassa nykyisenkaltaista tilastointia.


title: Lauri Kokko (raviohjastaja)

text: Lauri Kokko joutui lopettamaan kilpailemisen helmikuussa 2001 täytettyään 72 vuotta, joka oli tuolloin raviohjastajien yläikäraja. Euroopan komissiolle tehdyn ikäsyrjintäkantelun vuoksi Euroopan raviurheilun keskusjärjestö UET joutui kuitenkin poistamaan ikärajat ja näin Kokko pääsi tekemään paluun kilparadoille maaliskuussa 2014. Sitä ennen hän joutui uudelleen suorittamaan ajolupaan vaadittavan kurssin. Elokuussa 2014 Kokko voitti Vieremän raveissa hevosella Nice Kometa ja hänestä tuli toistaiseksi vanhin ravilähdön voittanut suomalainen ohjastaja.


title: Marianne Heikkilä

text: Marianne Heikkilä (s. 1968 Helsinki) on suomalainen pappi, joka vuodesta 2010 lähtien on työskennellyt Marttaliiton toiminnanjohtajana. Hän on myös järjestön julkaiseman Martat-lehden päätoimittaja sekä Väestöliiton ja Kansalaisareenan varapuheenjohtaja, Sininauha Oy:n ja LähiTapiolan hallintoneuvoston jäsen. Heikkilä toimii Kirkkohallituksen maaseututoimikunnassa, työ- ja elinkeinoministeriön kuluttaja-asiain neuvottelukunnassa. Heikkilä tunnetaan lisäksi muun muassa kolumnistina, luennoitsijana sekä erilaisten tilaisuuksien juontajana.


title: Marianne Heikkilä

text: Heikkilä on nuorena työkennellyt mallina äitinsä Roswitha Möhringin mallitoimistossa sekä ollut myöhemmin juontajana television keskusteluohjelmissa "Amatsonia" ja "Tasavalta" yhdessä muun muassa Yazka Loven kanssa. Papiksi hänet vihittiin vuonna 1996, jonka jälkeen Heikkilä toimi seurakuntapastorina Hakunilan seurakunnassa Vantaalla sekä Kirkkopalveluiden viestintäjohtajana. Ennen Marttaliiton toiminnanjohtajaksi valintaansa hän työskenteli vuodesta 2004 lähtien Kirkon Ulkomaanavussa. Vuonna 2007 Heikkilä oli mukana perustamassa järjestön hallinnoimaa Naisten Pankkia, joka tukee kehitysmaiden naisten yrittäjyyttä. Kirkon tiedonvälityspalkinnon hän sai Taneli Heikan ja Jari Jolkkosen kanssa vuonna 1995 ollessaan yksi Etsijä-lehden päätoimittajista. Heikkilä sai Aller Median vuoden somepomo 2015 tittelin yleisöäänestyksessä.


title: Marianne Heikkilä

text: Heikkilän puoliso on Raptori-yhtyeestä tunnetuksi tullut Izmo eli Ismo Heikkilä. Pariskunnalla on kaksi lasta.


title: FS Surveillante (1864)

text: Surveillante oli Ranskan laivaston vuonna 1864 vesillelaskettu Provence-luokan panssarifregatti.


title: FS Surveillante (1864)

text: Alus tilattiin Lorientin laivastontelakalta ja sen köli laskettiin 28. tammikuuta 1861. Alus laskettiin vesille 18. elokuuta 1864 ja se otettiin palvelukseen 21. lokakuuta 1867.


title: FS Surveillante (1864)

text: Saksan–Ranskan sodan uhatessa alus palautettiin reservistä palvelukseen ja se oli sodan aikana Ranskan Itämeren laivaston komentajan amiraali Louis-Edouard Bouët-Willaumezin lippulaivana.


title: FS Surveillante (1864)

text: Alus poistettiin Brestissä alusluettelosta 13. toukokuuta 1887 ja se sijoitettiin reservin esikunta-alukseksi Cherbourgiin. Alus romutettiin vuonna 1898.


title: FS Valeureuse (1864)

text: Valeureuse oli Ranskan laivaston vuonna 1864 vesillelaskettu Provence-luokan panssarifregatti.


title: FS Valeureuse (1864)

text: Alus tilattiin Brestin laivastontelakalta ja sen köli laskettiin 23. toukokuuta 1861. Alus laskettiin vesille 18. elokuuta 1864 ja se otettiin palvelukseen helmikuussa 1867.


title: FS Valeureuse (1864)

text: Saksan–Ranskan sodassa alus oli Ranskan Pohjanmeren laivastossa.


title: FS Valeureuse (1864)

text: Alus poistettiin Brestissä alusluettelosta 26. helmikuuta 1886 ja se romutettiin vuonna 1888.


title: FS Héroïne (1863)

text: Héroïne oli Ranskan laivaston vuonna 1863 vesillelaskettu Provence-luokan panssarifregatti.


title: FS Héroïne (1863)

text: Alus tilattiin Lorientin laivastontelakalta ja sen köli laskettiin 10. kesäkuuta 1861. Alus laskettiin vesille 10. joulukuuta 1863 ja se otettiin palvelukseen heinäkuussa 1865.


title: FS Héroïne (1863)

text: Saksan–Ranskan sodassa alus oli Ranskan Pohjanmeren laivastossa kontra-amiraali Jauréguiberryn lippulaivana.


title: FS Héroïne (1863)

text: Alus poistettiin alusluettelosta 10. tammikuuta 1893, jolloin sen höyrykone poistettiin. Alus lähti purjehtimaan 1. helmikuuta 1894 Dakariin, minne se oli määrätty asema-alukseksi ja kelluvaksi työpajaksi. Alus oli kelluva linnake tammikuusta 1898 tammikuuhun 1901. Miehistö upotti aluksen Dakarin edustalla 29. joulukuuta 1901 keltakuume-epidemian jälkeen.


title: Kirjeitä myllystäni

text: Kirjeitä myllystäni 1-2 on Urho Kekkosen kirjoittama kirjasarja. Kirjat on kustantanut Otava, toimittajina Maarit Tyrkkö ja Keijo Korhonen.


title: Kirjeitä myllystäni

text: Osa 1 (1976) sisältää Kekkosen eri henkilöille lähettämiä myllykirjeitä vuosilta 1956-1967. Osa 2:n kirjeet ovat vuosilta 1968-1975.


title: Kirjeitä myllystäni

text: Kekkosen myllykirjeitä Finna-kokoelmassa: https://www.finna.fi/Search/Results?sort=callnumber&lookfor=arto.888553&type=ParentID


title: Arsenal de Toulon

text: Arsenal de Toulon eli Toulonin laivastotukikohta on Ranskan merivoimien tärkein tukikohta, joka sijaitsee Toulonissa Välimerellä. Tukikohtaan on sijoitettu pääosa laivastosta kuten lentotukialus "Charles de Gaulle" sekä ydinkäyttöiset hyökkäyssukellusveneet. Kaikkiaan yli 60 % laivaston tonnistosta on sijoitettuna tukikohtaan.


title: Arsenal de Toulon

text: Ranskan sana rade on johdos englannin sanasta road, joka tarkoittaa rannan lähellä olevaa suojaisaa ankkuripaikkaa, mutta ei kuitenkaan varsinaista satamaa. Suomenkielen sana redi on samaa perua. Rade de Toulon on eräs maailman parhaista luonnon muovaamista ankkuripaikoista, jonka suojana on Giensin ja Saint Mandrier sur Merin niemimaat. Paikkaa on käytetty sotalaivojen ankkuripaikkana jo 1400-luvulla. Redi suojaa Saint Mandrier sur Merin, La Seyne sur Merin sekä varsinaista Toulonin laivastotukikohtaa ja kaupallista satamaa.


title: Arsenal de Toulon

text: Ludvig XII rakensi vuonna 1514 Toulonin suojaksi Tour Royalen linnakkeen. Varsinainen arsenaali ja telakka rakennettiin 1599 ja pieni linnoitettu satama, Veille Darse, valmistui 1604-1610 suojaamaan aluksia tuulelta ja mereltä. Kardinaali Richelieu laajensi telakkaa merkittävästi pyrkiessään luomaan Ranskan laivastosta Välimerellisen mahdin. Vuonna 1680 Ludvig XIV:n meri- ja talousministeri Jean-Baptiste Colbert aloitti linnoituksista vastaavan Vaubanin johtamana sataman ja telakan laajennuksen, joka sai nimen Darse Vauban tai Darse Neuve.


title: Arsenal de Toulon

text: Vuonna 1697 Vauban valmisti 20 metriä leveän ja 320 metriä pitkän köydenpunomon, joka on edelleen olemassa. Köysien valmistuksen työvoimana olivat läheisen vankilan asukit. Voitonportti, eli nykyinen merimuseo, valmistui 1738.


title: Arsenal de Toulon

text: Satamaa laajennettiin edelleen 1800- ja 1900-luvuilla. 1700-luvun lopulla aloitettiin varsinaisen Toulonin arsenaalin laajennuksen Arsenal de Mourillonin rakennustyöt redin itärannikolle. 1900-luvulle tultaessa Mourillonissa oli puuvarastoja laivaston alusten rakentamiseksi. Vuosisadan lopulla telakka valmisti Ranskan laivaston ensimmäiset panssarifregatit ja myöhemmin sukellusveneitä.


title: Arsenal de Toulon

text: Sotilasalue on jaettu neljään pääosaan, joihin kuhunkin on oma reittinsä mereltä. Idästä länteen osat ovat:


title: Arsenal de Cherbourg

text: Arsenal de Cherbourg eli Cherbourgin laivastotukikohta on Ranskan merivoimien tukikohta Ranskassa Cherbourgissa. Kaupungin satamaa on käytetty laivastotukikohtana 1700-luvun lopulta alkaen.


title: Arsenal de Cherbourg

text: Ludvig XIV:n vasta valittu laivastoministeri Antoine de Sartine järjesti 1776 laivaston satamat ja telakat () uudelleen. Ranskalla oli kolme telakoin varustettua päätukikohtaa (): Brest, Toulon ja Rochefort.


title: Arsenal de Cherbourg

text: Vuonna 1776 Cherbourg valittiin laivaston Kanaalin rannikon tukikohdan paikaksi ja alueella alkoivat rakennustyöt 1784. Cherbourg oli vuoteen 1795 vahvistanut asemansa laivaston toiseksi merkittävimpänä tukikohtana ja vuoteen 1815 mennessä satama oli korvannut Dunkerquen ja Le Havren. Aallonmurtajien ja telakka-altaiden rakentaminen jatkui vuoteen 1858. Laivanrakennus aloitettiin vanhalla telakalla 1794 ja uudella 1810.


title: Arsenal de Cherbourg

text: Pohjoisen laivueen lähdettyä tukikohta menetti merkitystään. Kanaalin laivue valvoo kuitenkin edelleen Kanaalin ja Pohjanmeren aluetta.


title: Arsenal de Cherbourg

text: Tukikohta on yksi kolmesta Ranskassa sijaitsevasta laivastotukikohdasta muiden ollessa Brest ja Toulon. Sen alue on noin 120 hehtaaria ja sinne on sijoitettu 13 alusta, jotka ovat:


title: Arsenal de Cherbourg

text: S'y trouvent aussi:


title: Dendrogramma

text: Dendrogramma on polttiaiseläimiin kuuluva taksonominen suku, johon kuuluu yksi laji Dendrogramma enigmatica. Se tunnistettiin vuonna 2014 näytteistä, jotka oli kerätty vuonna 1986.


title: Dendrogramma

text: Näytteet löytyivät Australian rannikon lähistöltä, mutta tutkimusaineistoa ruvettiin tutkimaan vasta 2010-luvulla, jolloin uudet lajit havaittiin. Näytteiden geneettistä aineistoa ei voida tutkia, koska ne säilöttiin aluksi formaldehydiin ja myöhemmin 80-prosenttiseen alkoholiin.


title: Dendrogramma

text: Tutkimusalus "RV Investigator" sai mukaansa vuonna 2015 Etelä-Australian mannerrinteeltä 85 "Dendrogramma"-näytettä. Niiden ansiosta saatiin tehtyä ensimmäisen geneettiset tutkimukset. Fylogeneettisen analyysin, morfologisen aineiston ja näytteiden löytöympäristön perusteella vuonna 2016 julkaistiin, että "Dendrogramma" kuuluu polttiaiseläinten Siphonophorae-lahkoon ja Rhodaliidae-sukuun. Samalla tutkijat totesivat, että sukuun kuuluu vain laji "D. enigmatica".


title: Suffren-luokka

text: Suffren-luokka -nimisiä Ranskan laivaston alusluokkia ovat:


title: Tarifit

text: Tarifit on Marokon pohjoisosassa Rif-vuoristoalueella puhuttu berberikieli. Sitä puhuu äidinkielenään 1 470 000 ihmistä.


title: Tašawit

text: Tašawit eli šawia on Algerian Aurèsvuorilla puhuttu berberikieli. Sitä puhuu äidinkielenään 1 400 000 ihmistä.


title: DCNS

text: DCNS (aiemmin DCN eli Direction des Constructions Navales) on ranskalainen teollisuuskonserni, joka on erikoistunut sotilaalliseen meriteollisuuteen ja ydinenergiaan. Yritys suunnittelee, valmistaa ja huoltaa pinta-aluksia, sukellusveneitä, järjestelmiä ja laitteita.


title: DCNS

text: Yhtiön taustalla on Ranskan vanhimpia telakoita kuten Ruelle (perustettu 1751), Nantes-Indret (1771), Lorient (1778) ja Cherbourg (1813). Vuonna 1926 yhtiöllä oli hallinnassaan nykyiset telakkansa.


title: DCNS

text: Ranskan laivasto lunasti 1770 entisen Ranskan Itä-Intian komppanian telakka-alueen L'Orientin, vaikka sille ei aluksi ollutkaan käyttöä. Vuoteen 1795 mennessä telakasta oli muodostunut laivaston neljäs telakka. Lorient ja Cherbourg eivät kuitenkaan vastanneet toiminnoiltaan vanhojen satamien rinnalla.


title: DCNS

text: Toisen maailmansodan aikana Ranskan laivaston alusten suunnittelusta ja valmistuksesta vastasi DCN, johon myöhemmin liitettiin puolustusteollisuuden hallinnointi Délégation générale pour l'armement, DGA. Vuonna 1997 Ranskan hallitus päätti uudelleen järjestää telakkansa sekä laivastonsa hallinnan. Suunnittelu ja hallinto eriytettiin valmistuksesta, jolloin DCN muodosti teollisen osan. Vuonna 2000 DCN:stä muodostettiin puolustusministeriön alainen kansallinen yhtiö irrottamalla se DGA:sta. Vuotta myöhemmin hallitus ilmoitti yhtiön yksityistämisestä. Vuonna 2002 DCN ja Thales muodostivat yhteisyrityksen nimellä Armaris markkinoidakseen toimintojaan. Yhteistyö paransi DCN:n asejärjestelmävalikoimaa ja laajensi Thaleksen toiminnan laivanrakennukseen. Armaris omisti puolet Horizon SAS:sta, joka oli ranskalais-italialaisen Horison fregatin hallinnointiyritys sekä puolet EuroSysNav SAS:sta, joka oli Horizon-projektin taistelujärjestelmätoimittaja.


title: DCNS

text: DCN ja Thales sopivat 29. maaliskuuta 2007 Ranskan hallituksen kanssa yhtiöiden Ranskan-toimintojen yhteenliittämisestä. DCN vastaanotti Thaleksen toiminnot Ranskan meriteollisuudessa lukuun ottamatta laitteistoihin liittyviä toimintoja. Samalla yhtiöstä tuli Armariksen ja MOPA2:n ainoa omistaja. Thales sai 25% osuuden DCN:stä Ranskan valtion hallinnoidessa 75%. Samassa yhteydessä nimi muutettiin DCN:stä DCNS:ksi.


title: DCNS

text: Yhtiön pääkonttori sijaitsee Pariisissa. Tuotantolaitoksia ovat Cherbourg, Brest, Lorient, Nantes-Indret, Ruelle, Toulon ja Saint Tropez. Lisäksi yhtymällä on tytäryhtiöitä Brasiliassa, Bulgariassa, Intiassa, Malesiassa, Saudi-Arabiassa ja Singaporessa sekä toimistot Chilessä, Kreikassa, Italiassa ja Pakistanissa.


title: DCNS

text: Yhtiön projekteja ovat muun muassa:


title: Nahuat

text: Nahuat ovat meksikolainen alkuperäiskansa. He puhuvat nahuatlin kieltä. Nahuatlinkielisiä nahuoja oli vuoden 1990 väestönlaskennassa 1,2 miljoonaa, ja he ovat Meksikon suurin alkuperäiskansa. Heitä asuu etenkin Huastecassa, pohjoisessa ja eteläisessä Sierra de Pueblassa, Morelosissa ja Guerrerossa. Jonkin verran nahuoja asuu myös El Salvadorissa. Muinaiset asteekit kuuluivat nahuakansoihin.


title: Nahuat

text: Nahuat ovat maanviljelijöitä, jotka viljelevät etenkin maissia, papuja, chilipaprikaa, tomaattia ja kurpitsaa. He harjoittavat myös kudontaa. Uskonnoltaan he ovat roomalaiskatolisia mutta uskovat yhä noituuteen, vaikka eivät enää harjoitakaan muunlaisia pakanarituaaleja.


title: Jänne (täsmennyssivu)

text: Jänne voi viitata johonkin seuraavista:


title: Etelä-Aasian al-Qaida

text: Etelä-Aasian al-Qaida eli Qaidat al-Jihad on al-Qaidan jaosto, joka toimii Bangladeshissa, Intiassa ja Myanmarissa. Al-Qaidan johtaja Aiman al-Zawahri ilmoitti Etelä-Aasian al-Qaidan perustamisesta syyskuussa 2014. Zawahrin mukaan jaoston johtaja on pakistanilainen terroristi Asim Umar ja järjestö toimii Mohammed Omarin komennossa. "Helsingin Sanomat" arvioi, että jaoston perustamisen tarkoitus oli parantaa al-Qaidan julkisuuskuvaa, sillä Isis on haastanut sen aseman.


title: Kabyyli

text: Kabyyli on yksi puhutuimmista berberikielistä. Sitä puhuu äidinkielenään yli viisi miljoonaa ihmistä Algerian pohjoisosassa. Kieli jaetaan kahteen päämurteeseen, Thénian ja Bejaïan välissä puhuttuun länsikabyyliin ja Béjaïan itäpuolella puhuttuun itäkabyyliin.


title: Kabyyli

text: Kabyylille annettiin Algeriassa kansalliskielen asema perustuslain muutoksella vuonna 2002.


title: Aer

text: Aer on Pakistanin Sindhin provinssissa puhuttu uhanalainen indoarjalainen kieli. Sitä puhui vuonna 1998 äidinkielenään 100 ihmistä. Aeria kirjoitetaan arabialaisilla kirjaimilla.


title: Jesse Puljujärvi

text: Jesse Puljujärvi (s. 7. toukokuuta 1998 Älvkarleby, Ruotsi) on suomalainen jääkiekkoilija, joka pelaa NHL-joukkue Edmonton Oilersin organisaatiossa. Puljujärveä pidetään erittäin lupaavana pelaajana, ja hän on Patrik Laineen ohella ikäluokkansa lahjakkaimpia laitahyökkääjiä maailmassa. Hän on myös ensimmäinen ja toistaiseksi ainoa eurooppalainen pelaaja, joka on voittanut samana vuonna (2016) sekä alle 18- että alle 20-vuotiaiden maailmanmestaruuden.


title: Jesse Puljujärvi

text: Puljujärvi syntyi Ruotsissa, mutta muutti perheineen 4-vuotiaana Tornioon, jossa hän aloitti samassa iässä myös jääkiekkoilun sekä jääpallon pelaamisen. Tornion IHC:ssa. Puljujärvi muutti Ouluun yksin 13-vuotiaana ja siirtyi Oulun Kärppiin. Hän teki kaudella 2011–2012 C-nuorissa 30 runkosarja- ja SM-karsintaottelussa yhteensä tehot 15+26=41. Seuraavalla kaudella Puljujärvi nousi B-nuoriin ja teki 51 tehopistettä, jotka toivat hänelle B-nuorten vuoden tulokkaalle annettavan Heino Pulli -palkinnon. Puljujärvi vahvisti pudotuspeleissä C-nuoria, jotka voittivat suomenmestaruuden.


title: Jesse Puljujärvi

text: Kaudella 2013–2014 Puljujärvi pelasi lähinnä Kärppien A-nuorissa, mutta pelejä kertyi myös B-nuorissa. Kautta häiritsi reisiluun murtuma, jonka vuoksi Puljujärvi oli sivussa kauden kaksi ensimmäistä kuukautta. Hän nousi tästä huolimatta vain 15-vuotiaana Kärppien A-nuorten avainpelaajiin tehden 18 runkosarjaottelussa 23 tehopistettä. Kevään 2014 pudotuspeleissä syntyi 12 ottelussa seitsemän maalia. Puljujärvi voitti kauden päätteeksi A-nuorten SM-hopeaa.


title: Jesse Puljujärvi

text: Toukokuussa 2014, Puljujärvi teki kolmivuotisen SM-liigasopimuksen Kärppien kanssa. Hän pelasi joukkueen mukana jo kauden 2014–2015 ensimmäisessä harjoitusottelussa 7. elokuuta 2014 Kalevan Palloa vastaan tehden siinä tehot 1+1=2. Seuraavan kerran Puljujärvi esiintyi Kärpissä Mestarien liigan ottelussa 5. syyskuuta 2014 saksalaista Kölner Haiea vastaan. Ottelu oli hänen ensimmäinen virallinen sarjapelinsä miehissä. Se eteni aina voittomaalikilpailuun asti, jossa Puljujärvi onnistui ainoalla yrityksellään maalinteossa.


title: Jesse Puljujärvi

text: SM-liigadebyyttinsä Puljujärvi teki kauden 2014–2015 avauskierroksella 10. syyskuuta 2014 Tapparaa vastaan, kun hänelle aukesi paikka Kärppien kokoonpanosta Patrick Davisin loukkaannuttua. Puljujärvestä tuli joukkueen seurahistorian nuorin SM-liigapelaaja vain 16 vuoden, neljän kuukauden ja kolmen päivän ikäisenä. Hänet merkittiin heti Kärppien ykkösketjuun Nicolas Deschampsin ja Mika Pyörälän viereen ja Puljujärvi sai jääaikaa 11.53 minuuttia. Hän sai ottelussa myös yhden syöttöpisteen Julius Junttilan tekemään maaliin, joka oli koko SM-liigakauden ensimmäinen osuma. Puljujärvestä tuli näin ollen myös Kärppien SM-liigahistorian nuorin tehopisteen tehnyt pelaaja. Ensimmäisen liigamaalinsa hän teki kolmannessa ottelussaan 17. syyskuuta 2014 vieraissa Hämeenlinnan Pallokerhoa vastaan. Puljujärvestä tuli 16 vuoden, neljän kuukauden ja kymmenen päivän ikäisenä Kärppien SM-liigahistorian nuorin ja koko SM-liigan historian neljänneksi nuorin maalintekijä.


title: Jesse Puljujärvi

text: Kaikkiaan Puljujärvi teki SM-liigan tulokaskautensa 2014–2015 aikana 21 runkosarjaottelussa tehot 4+7=11. Hän voitti kauden päätteeksi Suomenmestaruuden. CHL:n puolella Puljujärvi pelasi kolme ottelua ilman tehopisteitä. Hän vietti kevätkautensa lähinnä lainalla Mestis-joukkue Kajaanin Hokissa, jossa Puljujärvi voitti kauden päätteeksi Mestis-pronssia. Puljujärvi pelasi siellä kuitenkin vain kolme playoff-ottelua liittyäkseen alle 18-vuotiaiden maajoukkueen MM-leiriryhmään. Torpedo Nižni Novgorod varasi Puljujärven 44. pelaajana .


title: Jesse Puljujärvi

text: Ensimmäisellä täydellä SM-liigakaudellaan 2015–2016 Puljujärvi teki 50 runkosarjaottelussa tehot 13+15=28 ja kymmenessä playoff-ottelussa tehot 4+5=9. Hän voitti kauden päätteeksi SM-pronssia. CHL:ssä Puljujärvi pelasi 13 ottelua tehden kaksi syöttöpistettä. Hän voitti CHL-hopeaa.


title: Jesse Puljujärvi

text: Tammikuussa 2016, NHL:n kykyjenetsijätoimisto listasi Puljujärven Euroopassa pelaavista pelaajista toiselle sijalle. Rankigissa hänen edellään oli tuolloin ainoastaan Auston Matthews. Huhtikuun rankigissa Puljujärvi sijoittui kolmanneksi edellään vain Matthews ja Patrik Laine. Lopulta Edmonton Oilers varasi Puljujärven varaustilaisuuden neljäntenä pelaajana. Hän teki jo saman vuoden heinäkuussa kolmivuotisen ja 3,2 miljoonan dollarin arvoisen tulokassopimuksen seuran kanssa. Puljujärven kausipalkka NHL:ssä on 925 000 dollaria ja AHL:ssä 70 000 dollaria. Erinäisten bonuksien kautta hänen tulokassopimuksensa palkkatulot voivat nousta yhteensä 3,425 miljoonaan dollariin.


title: Jesse Puljujärvi

text: Puljujärvi otti paikan Edmonton Oilersin NHL-vahvuudesta heti syksyn 2016 harjoitusleirin päätteeksi. Hän teki näin ollen NHL-debyyttinsä kauden 2016–2017 avauskierroksella 12. lokakuuta 2016 Calgary Flamesia vastaan. Puljujärvi merkittiin Oilersin kolmosketjuun Leon Draisaitlin ja Patrick Maroonin viereen. Hän sai ottelussa jääaikaa 12.52 ja Puljujärvi teki myös NHL-uransa avausmaalin. Hän pelasi alkukaudella NHL:ssä 28 runkosarjaottelua tehopistein 1+7=8. Puljujärvi jäi Oilersissa varsin pieneen rooliin ja sai syyskauden lopulla katsomokomennuksen, kunnes tammikuussa 2017 seura lähetti hänet AHL-joukkue Bakersfield Condorsin vahvuuteen. Condorsin kausi päättyi AHL:ssä runkosarjaan. Puljujärven loppukausi AHL:ssä toi 39 runkosarjaottelussa tehot 12+16=28.


title: Jesse Puljujärvi

text: Syksyn 2017 harjoitusleirin päätteeksi Oilers lähetti Puljujärven Bakersfield Condorsin AHL-joukkueeseen. Hänet nostettiin takaisin NHL:ään 10. marraskuuta Anton Slepyševin loukkaannuttua.


title: Jesse Puljujärvi

text: Tammikuussa 2018 Edmonton Oilers palkkasi Puljujärvelle henkilökohtaisen englannin kielen opettajan. Marraskuussa 2018 Puljujärvelle tuli jälleen kahden viikon mittainen farmikomennus.


title: Jesse Puljujärvi

text: Puljujärvi pelasi alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen hopeaan. Hän liittyi vuoden 2016 MM-joukkueeseen kesken turnauksen pelattuaan ensin SM-liigan pronssiottelun. Puljujärvi teki turnauksessa neljässä pelaamassaan ottelussa tehot 5+2=7. Hän teki finaaliottelussa Ruotsia vastaan kypärätempun, kun Suomi voitti ottelun lukemin 6–1. Puljujärvi valittiin turnauksen tähdistökentälliseen. Hänestä tuli MM-kullan myötä kaikkien aikojen ensimmäinen ja toistaiseksi ainoa samana vuonna kahdessa eri ikäluokassa maailmanmestaruuden voittanut suomalaispelaaja. Aiemmin samana vuonna sekä alle 20- että 18-vuotiaiden maailmanmestaruuden ovat voittaneet vain yhdysvaltalaiset Jack Campbell ja Jason Zucker vuonna 2010.


title: Jesse Puljujärvi

text: Puljujärvi pelasi myös alle 18-vuotiaiden Ivan Hlinkan muistoturnauksessa vuonna 2014.


title: Jesse Puljujärvi

text: Puljujärvi palkittiin Huippu-Pohjola-leirin parhaimpana pelaajana vuonna 2013.


title: Jesse Puljujärvi

text: Elokuussa 2014 Puljujärvi pelasi ensimmäisen alle 20-vuotiaiden turnauksensa ja voitti samalla turnauksen pistepörssin (3+3). Kyseessä oli Ruotsin Jönköpingissä järjestetty neljän maan välinen turnaus.


title: Jesse Puljujärvi

text: Puljujärvi pelasi alle 20-vuotiaiden MM-kilpailuissa vuosina 2015 ja 2016. Puljujärvi oli ensimmäisen turnauksen nuorin pelaaja, ja hänestä tuli samalla historian kuudes 16-vuotiaana Suomea alle 20-vuotiaiden MM-tasolla edustanut pelaaja.


title: Jesse Puljujärvi

text: Vuoden 2016 turnauksessa Puljujärvi muodosti Sebastian Ahon ja Patrik Laineen kanssa PuLa-Aho-ketjun. Kyseisen ketjun kaikki kolme pelaajaa olivat turnauksen loputtua pistepörssin kärjessä. Puljujärvi itse voitti piste- ja syöttöpörssin tehoilla 5+12=17, joilla hänestä tuli samalla turnauksen kaikkien aikojen eniten tehopisteitä tehnyt alle 18-vuotias suomalaispelaaja. Puljujärvi jäi vain yhden pisteen päähän Jaromír Jágrin hallussa olevasta alle 18-vuotiaiden piste-ennätyksestä (5+13=18) alle 20-vuotiaiden MM-tasolla. Puljujärvi saavutti lopulta joukkueen mukana maailmanmestaruuden, ja hänet valittiin myös turnauksen arvokkaimmaksi pelaajaksi, parhaaksi hyökkääjäksi, tähdistökentälliseen sekä yhdeksi Suomen kolmesta parhaasta pelaajasta. Puljujärvi valittiin lisäksi Valko-Venäjää vastaan pelatussa avausottelussa Suomen parhaimmaksi pelaajaksi.


title: Jesse Puljujärvi

text: Puljujärven NHL-seura Edmonton Oilers ei päästänyt Puljujärveä osallistumaan vuodenvaihteessa 2016–2017 pelattuihin alle 20-vuotiaiden nuorten MM-kilpailuihin Kanadaan.


title: Jesse Puljujärvi

text: 20. huhtikuuta 2017 Edmonton Oilers ilmoitti vuokranneensa Puljujärven Suomen A-maajoukkueen käyttöön vuoden 2017 maailmanmestaruuskilpailuita varten. Puljujärven lainasopimuksen ehtoihin kuului oikeus, minkä mukaan Edmonton Oilers olisi saanut kutsua hänet takaisin kokoonpanoonsa missä vaiheessa tahansa, mikäli seura olisi niin vaatinut.


title: Jesse Puljujärvi

text: Puljujärvi sai valinnan Suomen lopulliseen kisajoukkueeseen. Hän teki A-maajoukkuedebyyttinsä turnausta edeltäneen Carlson Hockey Gamesin avausottelussa 27. huhtikuuta 2017 Brnossa turnauksen isäntäjoukkue Tšekkiä vastaan. Yhteensä Puljujärvi on pelannut 11 A-maaottelua ilman tehopisteitä.


title: Jesse Puljujärvi

text: Puljujärvi kieltäytyi edustamasta Suomea vuoden 2018 MM-kisoissa.


title: Jesse Puljujärvi

text: Kiekollisen suoritusvarmuuden tilastointimenetelmiin erikoistuneen Eero Mörtin tilastoinnin mukaan Puljujärven suurimmat haasteet ovat kiekonkuljettamisessa (analyysi julkaistu helmikuussa 2016). Ilkka Palomäen kirjoittamassa "Urheilulehden" artikkelissa nostetaan esille, että Puljujärvelle on tyypillistä ottaa suhtettoman suuria riskejä hänen yrittäessään harhauttaa vastustajaa.


title: Jesse Puljujärvi

text: Eero Mörtin mukaan Puljujärven perustaidot olivat jo SM-liigassa erinomaisella tasolla. Helpoissa syötöissä ja syöttöjen vastaanotoissa virheitä tapahtui harvoin, vaikkakin siirtokiekkojen purkamisessa Puljujärvellä oli vähän taipumusta luopua kiekosta turhaan. Suurimmat ongelmat tulivat kuitenkin edellä mainituissa peliä edistävissä kohdissa.


title: Jesse Puljujärvi

text: Corsi-analyysin mukaan Puljujärvi pelasi jo SM-liigassa offensiivisesti. Kuten myöhemmin NHL:ssä, häntä peluutettiin erityisesti hyökkaysalueen aloituksissa ja ylivoimatilanteissa. Hänen ollessa jäällä Kärpät sai yleensä tasaviisikoin enemmän maalintekopaikkoja kuin vastustaja. "Jatkoaika.comin" Antti Wennström huomasi myös, että Puljujärvi yritti pitää kiekkoa hallussaan mahdollisimman pitkään.


title: Jesse Puljujärvi

text: AHL:ssä pelatessaan Puljujärvi oppi suoraviivaistamaan pelaamistaan pienen kaukalon ja pohjoisamerikkalaisen pelityylin mukaiseksi. Pelityylin muovaamisen myötä hän pääsi toisella NHL-kaudellaan parempiin maalipaikkoihin. "Sportsnetin" tilastoanalytiikkaan erikoistunut toimittaja Andrew Berkshire korosti myös Puljujärven keskialueen pelaamista. Sesongin alkupuolella Puljujärvi oli joukkeensa tehokkaimpia pelaajia kiekonriistoissa, irtokiekkojen haltuunotoissa ja niistä tehdyissä maaleissa.


title: Jesse Puljujärvi

text: Kanadalaisen "The Sports Networkin" asiantuntija Craig Button vertasi Puljujärveä ensimmäisen kerran Blake Wheeleriin, mutta on sittemmin alkanut pitämään häntä enemmän Jarome Iginlan kaltaisena pelaajana. Puljujärvi on itse verranut omaa pelityyliään Jevgeni Malkinin vastaavaan.


title: Jesse Puljujärvi

text: Puljujärvi on sekä Suomen että Ruotsin kansalainen, ja hän on syntynyt Älvkarlebyssä Ruotsissa, josta muutti 4-vuotiaana Tornioon.


title: Jesse Puljujärvi

text: Puljujärvi pelasi lapsena myös jääpalloa Tornion Palloveikoissa, jossa hän voitti E-nuorten suomenmestaruuden vuonna 2009. Puljujärvi teki SM-turnauksen finaaliottelussa helsinkiläistä Botnia/1 :tä vastaan joukkueen kaikki kahdeksan maalia.


title: Jesse Puljujärvi

text:
Vuonna 2015 Patrik Laine kertoi "Iltalehden" haastattelun yhteydessä, että Puljujärven lyöntilaukauksen nopeudeksi on mitattu 158 kilometriä tunnissa.
Jesse Puljujärvi nimettiin Tapaseuran nuorten vuoden 2016 hyvien tapojen lähettilääksi.


title: Virofagi

text: Virofagi on satelliittivirus, joka hidastaa tai heikentää toimivan toisen viruksen kopioitumista. Kuten muutkin satelliittivirukset, virofagi on riippuvainen toisen viruksen aikaansaamasta infektiosta.


title: Virofagi

text: Virofagien toimintaa on kuvattu lisääntyvässä määrin tieteellisessä kirjallisuudessa. On kuitenkin yhä kiistanalaista, tulisiko virofagit luokitella omaksi ryhmäkseen vai vain esimerkiksi satelliittiviruksista . Virofagien nimeä (latinan sanasta "virus" ('myrkky') ja kreikan verbistä "φαγεῖν" (fagein, 'syödä')) on pidetty jossakin määrin harhaanjohtavana, koska ne eivät varsinaisesti tunkeudu toisen viruksen sisään, vaan kilpailevat näiden kanssa lisääntymismekanismiin vaikuttamalla.


title: Virofagi

text: Virofageja ei ole vielä luokiteltu kuuluvaksi mihinlään taksoniin. Tunnettuja virofageja ovat muiden muassa:


title: Fernando Pacheco

text: Fernando Pacheco Flores (s. 18. toukokuuta 1992 Badajoz, Espanja) on espanjalainen jalkapallomaalivahti. Hän edustaa Segunda Divisiónissa pelaavaa Alavésia.


title: Fernando Pacheco

text: Pacheco on Real Madridin kasvatti. Hän teki ensiesiintymisensä seuran edustusjoukkueessa 20. joulukuuta 2011 Copa del Reyn ottelussa Ponferradinaa vastaan tultuaan vaihdosta kentälle Antonio Adánin tilalle. Ottelu päättyi Real Madridin 5–1-kotivoittoon. Kaudeksi 2014–2015 Pacheco nostettiin vakituisesti edustusjoukkueeseen, jossa hän muodosti maalivahtikolmikon Iker Casillasin ja Keylor Navasin kanssa. Kaudeksi 2015–2016 hän siirtyi Alavésiin.


title: Fernando Pacheco

text: Pacheco on alle 19-vuotiaiden Euroopan-mestari vuoden 2011 kisoista.


title: Tapio (sukunimi)

text: Tapio on suomalainen sukunimi. Sillä on Suomessa vuoden 2014 syyskuun alussa 1 863 kantajaa.


title: FS Colbert (1875)

text: Colbert oli Ranskan laivaston vuonna 1875 vesillelaskettu Colbert-luokan panssarifregatti.


title: FS Colbert (1875)

text: Alus tilattiin Brestin laivastontelakalta, missä köli laskettiin 7. toukokuuta 1869. Alus laskettiin vesille 15. syyskuuta 1875 ja otettiin palvelukseen vuonna 1877.


title: FS Colbert (1875)

text: Alus aloitti koeajot 23. toukokuuta 1877, mutta siitä tuli jo 31. elokuuta 1878 reservilaivueen lippulaiva. Alus siirrettiin Välimeren laivueen lippulaivaksi 1. lokakuuta 1879, missä tehtävässä se oli reserviin siirtoonsa 14. tammikuuta 1890 saakka. Alus tulitti Tunisian satamakaupunki Sfaxia 15.-16. heinäkuuta 1881 Ranskan miehittäessä Tunisian. Aluksesta tehtiin reservilaivueen lippulaiva 12. huhtikuuta 1892, kunnes se riisuttiin aseista ja poistettiin palveluksesta vuonna 1895. Alus poistettiin alusluettelosta 11. elokuuta 1900 ja se myytiin romutettavaksi vuonna 1909.


title: FS Trident (1876)

text: Trident oli Ranskan laivaston vuonna 1876 vesillelaskettu Colbert-luokan panssarifregatti.


title: FS Trident (1876)

text: Alus tilattiin Toulonin laivastontelakalta, missö köli laskettiin huhtikuussa 1870. Alus laskettiin vesille 9. marraskuuta 1876 ja otettiin palveluskäyttöön 1. marraskuuta 1878.


title: FS Trident (1876)

text: Kuukausi palvelukseen oton jälkeen aluksesta tehtiin Välimeren laivaston varakomentajan lippulaiva. Alus tulitti sisaraluksensa kanssa Tunisian satamakaupunki Sfaxia 15.-16. heinäkuuta 1881 Ranskan miehittäessä Tunisian. Aluksen aseistus poistettiin ja se siirrettiin reserviin vuonna 1886, mistä se palautettiin palvelukseen 17. helmikuuta 1889. Alus palasi lippulaivaksi, mistä se palautettiin reserviin vuonna 1894. Alus oli tykistökoululaivana, kunnes se poistettiin alusluettelosta 5. maaliskuuta 1900. Alus nimettiin "Variksi" vuonna 1904 ja se myytiin romutettavaksi viisi vuotta myöhemmin.


title: Kenny van Weeghel

text: Kenny van Weeghel (s. 16. syyskuuta 1980 Zwolle) on alankomaalainen pyörätuolikelaaja ja paralympiavoittaja. Hän voitti paralympiakultaa vuoden 2004 paralympialaisista Ateenasta 400 metriltä T54-luokassa. Noista kisoista hän voitti muilta matkoilta hopeaa ja pronssia ja kahdeksaa vuotta myöhemmin Lontoon paralympialaisista hopeaa. Toisen paraolympiakullan van Weeghel voitti vuoden 2016 paralympialaisista Rio de Janeirosta. Samoista kisoista hän voitti myös pronssia. Eindhovenissa asuva van Weeghel on myös nelinkertainen maailmanmestari ja viisinkertainen Euroopan-mestari.


title: Rostislav Dimitrov

text: Rostislav Dimitrov (: s. 26. joulukuuta 1974 Ruse) on bulgarialainen uransa päättänyt kolmiloikkaaja. Hän voitti hopeaa vuoden 1999 MM-kisoissa Sevillassa ennätyksellään 17.49. Vuotta aiemmin Dimitrov voitti pronssia EM-kisoista Budapestistä tuloksella 17.26. Dimitrovilla on myös sisäratojen EM-hopeaa vuodelta 2000. Samana vuonna hän oli kesäolympialaisissa Sydneyssä yhdeksäs. Dimitrov kärähti urallaan efedriinin käytöstä ja menetti näin aiemmin saavuttamansa sisäratojen MM-mitalin.


title: Chicken Kiev -puhe

text: Chicken Kiev -puhe oli Yhdysvaltain silloisen presidentin George H. W. Bushin Kiovassa 1. elokuuta 1991 pitämä puhe, jonka oli kirjoittanut Bushin hallinnon Neuvostoliiton ja Itä-Euroopan suhteista vastannut Condoleezza Rice ja jossa Bush varoitti ukrainalaisia itsenäistymishaaveista. Puhe "itsemurhanationalismista" raivostutti Ukrainan nationalistit ja Yhdysvaltain konservatiivit. The New York Timesin kolumnisti William Safiren mielestä kyseessä oli kolossaalinen virhearviointi joten hän nimesi Bushin ulosviestinnän "Chicken Kiev" eli "Kiovan kana" -puheeksi. Chicken tarkoittaa englannin kielessä myös pelkuria. Ukraina itsenäistyi joulukuussa 1991, kun Neuvostoliitto luhistui.


title: Mantelihappo

text: Mantelihappo (CHO) on aromaattisiin hydroksihappoihin kuuluva orgaaninen yhdiste. Yhdistettä käytetään orgaanisissa synteeseissä esimerkiksi lääkeaineiden valmistukseen.


title: Mantelihappo

text: Huoneenlämpötilassa mantelihappo on väritöntä kiteistä ainetta. Yhdiste liukenee kohtalaisesti veteen ja vesiliuokset ovat muiden karboksyylihappojen vesiliuosten tavoin heikosti happamia. Emästen kanssa yhdiste muodostaa suoloja. Mantelihappo liukenee veden lisäksi etanoliin ja dietyylieetteriin ja huonommin kloroformiin. Mantelihappo on optisesti aktiivinen yhdiste ja R-isomeerin ominaiskiertokyky on -157 ° ja S-enantiomeerin ominaiskiertokyky on +157 °. Muiden karboksyylihappojen tavoin mantelihappo reagoi helposti alkoholien kanssa muodostaen estereitä


title: Mantelihappo

text: Mantelihapon puhdasta R-(-)-isomeeria voidaan eristää karvasmanteleiden siemenissä esiintyvää glykosidia amygdaliinia hydrolysoimalla. Raseemista yhdistettä saadaan käsittelemällä bentsaldehydiä natriumsulfiitilla ja muodostuva vetysulfiittiadditiotuote reagoi syanidien kanssa mantelonitriiliksi. Mantelonitriilista mantelihappoa saadaan hydrolysoimalla happamissa olosuhteissa. Toinen tapa on α,α-diklooriasetofenonin emäshydrolyysi. Raseemisesta seoksesta mantelihapon enantiomeerit voidaan erottaa resoluutiolla. Vesiliuoksesta voidaan erottaa resoluutiolla valmistamalla siitä esteri joko mentolin kanssa tai suola kiraalisen amiinin kanssa. S-(+)-mantelihappo muodostaa veteen liukenemattoman suolan kinkoniinin kanssa, kun R-enantiomeerin muodsotama kinkoniinisuola on vesiliukoinen. R-enantiomeeri puolestaan voidaan kiteyttää tekemällä siitä suola S-(+)-aminodiolin tai R-(+)-metyylibentsyyliamiinin kanssa.


title: Mantelihappo

text: Mantelihappoa voidaan käyttää lääketieteessä virtsatieinfektioiden hoitamiseen. Tähän tarkoitukseen voidaan käyttää myös mantelihapon ja heksamiinin muodostamaa suolaa. Mantelihaposta valmistetaan useita lääkeaineita esimerkiksi mantelihapon ja tropiinin esteriä homatropiinia käytetään silmien pupillien laajentamiseen tutkimusten aikana ja syklandelaattia käytetään laajentamaan verisuonia.


title: Henry Manni

text: Henry Manni (s. 18. kesäkuuta 1992 Lohja) on suomalainen pyörätuolikelaaja. Pyörätuolikelauksessa Mannilla on viisi MM-mitalia, yksitoista EM-mitalia, joista yhdeksän kultaista ja kaksi hopeaa. Lisäksi hänellä on paralympiapronssi. Manni kelaa T34-luokassa. Pyörätuolikelauksesta hänellä on myös monia nuorten arvokisamitaleita. Manni on opiskellut liikuntaneuvojaksi liikuntakeskus Pajulahdessa.


title: Henry Manni

text: Manni on aikaisemmin kilpailut myös ratamelonnassa ja kanoottipoolossa. Vuonna 2010 Poznańissa melonnassa Manni saavutti K-1-luokan 200 metriltä MM-pronssia.


title: Henry Manni

text: Mannilla on nimissään vuoden 2016 EM-kisoissa tehdyt 100, 200 ja 400 metrin kelauksen EM-kisaennätykset. Hän saavutti myös pronssia 100 metrillä ensimmäisissä paralympialaisissaan Riossa samaisena vuonna.


title: Henry Manni

text: Vuoden 2018 EM-kisoissa Berliinissä hän voitti 400 ja 800 metriä ja oli 100 metrillä toinen.


title: Nubialaiset kielet

text: Nubialaiset kielet ovat kieliryhmä, johon kuuluvia kieliä puhutaan muinaisen Nubian eli nykyisen Sudanin ja Egyptin alueella. Puhutuimpiin nubialaisiin kieliin kuuluvat nobiin, mattokki ja andaandi.


title: Nubialaiset kielet

text: Nubialaiset kielet voidaan luokitella joko nilosaharalaisten kielten alaryhmäksi tai kokonaan erilliseksi omaksi kielikunnakseen.


title: Javier García

text: Javier García Chico (s. 22. heinäkuuta 1966 Barcelona) on espanjalainen uransa jo päättänyt seiväshyppääjä. García voitti olympiapronssia vuoden 1992 kesäolympialaisista kotikaupungistaan Barcelonasta ennätystuloksellaan 575. Hän osallistui urallaan neljiin kesäolympialaisiin. Vuonna 1989 García voitti Saksan Duisburgissa järjestetyistä kesäuniversiadeista pronssia tuloksella 540. Sisäradoilla Garcían ennätys on 577.


title: Alejandro Cárdenas

text: Alejandro Manuel Cárdenas Robles (s. 4. syyskuuta 1974 Hermosillo, Sonora, Meksiko) on meksikolainen uransa jo päättänyt yleisurheilija, joka kilpaili pääosin 400 metrin juoksussa. Aiemmin urallaan Cárdenas kilpaili myös kymmenottelussa. Cárdenasin uran suurin saavutus on pronssi vuoden 1999 MM-kisoista 400 metriltä ajalla 44.31, joka on hänen oma ennätyksensä ja myös Meksikon ennätys. Hän voitti pronssia myös sisäratojen MM-kisoista vuodelta 1999 niin ikään 400 metriltä. Cárdenas osallistui urallaan neljiin kesäolympialaisiin. Hän lopetti uransa vuonna 2005.


title: Trident (täsmennyssivu)

text: Trident voi tarkoittaa seuraavia:


title: Nobiin

text: Nobiin on nubialainen kieli, jota puhuu äidinkielenään noin 300 000 ihmistä Pohjois-Sudanissa ja saman verran Egyptissä Kom Ombon ympäristössä. Se luokitellaan yhdessä muinaisnubian kanssa omaan alaryhmäänsä erilleen muista nubialaisista kielistä.


title: Nobiin

text: Nobiin voidaan jakaa "fiadidjan" (fiyadikkan) ja "mahasin" murteisiin. Kielestä voidaan käyttää myös yhteisnimitystä "fiadidja-mahas" tai "mahas-fiadidja".


title: Abner

text: Abner Felipe Souza de Almeida (s. 30. toukokuuta 1996) on brasilialainen jalkapalloilija, joka edustaa espanjalaista Real Madrid Castillaa. Hän siirtyi sinne italialaisesta AS Romasta. On mukana Real Madridin vuoden 2014–2015 Mestareiden Liigan joukkueessa. Pelaa vasempana laitapakkina tai vasempana keskikenttäpelaajana.


title: The Moth (vuoden 1917 elokuva)

text: The Moth on vuonna 1917 ensi-iltansa saanut Edward Josén ohjaama yhdysvaltalainen mykkä draamaelokuva, jonka pääosissa ovat Norma Talmadge ja Eugene O’Brien. "The Moth" kertoo hemmotellusta perijättärestä, jolla on pettävä aviomies.


title: The Moth (vuoden 1917 elokuva)

text: "The Mothin" käsikirjoituksen laativat John B. Clymer ja Harry O. Hoyt William Dana Orcuttin samannimisen romaanin (1912) pohjalta. Elokuvan tuotti Joseph M. Schenck, ja sen tuotantoyhtiönä toimi Norma Talmadge Film Corporation. "The Moth" sai Yhdysvaltain ensi-iltansa lokakuussa vuonna 1917. Elokuvan levittäjänä oli Select Pictures Corporation. "The Moth" on osittain kadonnut elokuva; elokuvan kahta säilynyttä kelaa säilytetään Yhdysvaltain kongressin kirjastossa.


Société Nouvelle des Forges et Chantiers de la Méditerranée oli ranskalainen telakkateollisuusyritys. Philip Taylor perusti vuonna 1853 yrityksen nimellä Société des Forges et Chantiers de la Méditerranée, joka vuonna 1856 muodosti Armand Béhicin perustamana Société Nouvelle des Forges et Chantiers de la Méditerranée -osakeyhtiön. Yhtiöllä oli telakat La Seyne-sur-Merissä lähellä Toulonia ja Gravillessa, joka nykyisin kuuluu Le Havreen. Yhtiön ajauduttua selvitystilaan 1966 se sulautui Constructions industrielles de la Méditerranéehen.


title: Société Nouvelle des Forges et Chantiers de la Méditerranée

text: Yhtiö valmisti toisen maailmansodan aikana lisäksi panssarivaunuja, joista tunnetuimmat olivat FCM 2C ja FCM 36.


title: Forges et Chantiers de la Gironde

text: Forges et Chantiers de la Gironde oli ranskalainen laivanrakennusyritys Lormontissa lähellä Bordeauxia Gironden estuaarissa. Yritys perustettiin nimellä Usine de construction navale Chaigneau et Bihon, joka nimettiin myöhemmin Chantiers et Ateliers de la Gironde S.A. Ets Schneider ennen kuin nimi vaihdettiin Forges et Chantiers de la Girondeksi. Yrityksen nimeksi vaihtui myöhemmin Construction Navale de Bordeaux.


title: Rakiuran kansallispuisto

text: Rakiuran kansallispuisto on Uuden-Seelannin Stewartinsaarella sijaitseva kansallispuisto, joka on perustettu vuonna 2002. Kansallispuiston pinta-ala on 1 570 neliökilometriä ja se kattaa 85 prosenttia koko saaresta. Stewartinsaari sijaitsee lähellä Uuden-Seelannin Eteläsaarta, josta sen erottaa Foveaux’nsalmi.


title: Rakiuran kansallispuisto

text: Kansallispuisto avattiin virallisesti 9. maaliskuuta 2002. Avajaisseremoniassa olivat läsnä muun muassa pääministeri Helen Clark, luonnonsuojelusta vastaava ministeri Sandra Lee ja vuorikiipeilijä Edmund Hillary.


title: Rakiuran kansallispuisto

text: Saari sijaitsee alueella, missä tapahtuu häiriöitä maan magneettikentässä ja tämän vuoksi siellä nähdään paljon revontulia. Alueella elää paljon kiivejä. Siellä esiintyy myös muita lintulajeja, kuten makomakoja, viuhkamonarkkeja ja papukaijoja. Alueen metsissä kasvaa saniaisia ja orkideoita. Kansallispuiston alueella on 36 kilometriä pitkä vaellusreitti.


title: Rakiuran kansallispuisto

text: 1970-luvulla alueelta löydettiin erittäin uhanalaisiksi luokiteltuja kakapoja, mutta linnut siirrettiin varsinaisen kansallispuiston alueelta läheiselle Codfishin saarelle.


title: Andreas Christensen

text: Andreas Christensen (s. 10. huhtikuuta 1996 Allerød, Tanska) on tanskalainen jalkapalloilija. Pelipaikaltaan hän on keskuspuolustaja. Christensen edustaa Englannin Valioliigassa pelaavaa Chelseaa, josta hän oli kausina 2015–2017 lainassa Saksan Bundesliigassa pelaavassa Borussia Mönchengladbachissa.


title: Andreas Christensen

text: Christensen on Brøndby IF:n kasvatti, joka siirtyi 16-vuotiaana englantilaiseen Chelseaan kesällä 2012. Edustusjoukkueen mukaan hän nousi kaudeksi 2013–2014. Ensimmäisen virallisen ottelunsa Chelsean edustusjoukkueessa Christensen pelasi 28. lokakuuta 2014, kun joukkue voitti Englannin liigacupin vierasottelussa Shrewsbury Townin 2–1. Valioliigassa Christensen pelasi ensimmäisen ottelunsa 24. toukokuuta 2015, kun Chelsea voitti Sunderlandin kotonaan 3–1. Christensen pelasi kaudella 2014–2015 myös yhden FA Cupin ottelun eli yhteensä kolme virallista ottelua ja oli mukana voittamassa Valioliigaa ja liigacupia.


title: Andreas Christensen

text: Heinäkuussa 2015 Chelsea lainasi Christensenin Saksan Bundesliigassa pelaavaan Borussia Mönchengladbachin kaksi kautta kattavalla sopimuksella. Hän pelasi ensimmäisen Bundesliiga-ottelunsa 15. elokuuta 2015, kun joukkue hävisi Borussia Dortmundille vieraissa 0–4.


title: Andreas Christensen

text: Tanskan A-maajoukkueessa Christensen pelasi ensimmäisen ottelunsa 8. kesäkuuta 2015, kun Tanska voitti ystävyysottelussa Montenegron 2–1. Ensimmäisen kilpailullisen A-maaottelunsa hän pelasi 13. kesäkuuta 2015 Tanskan voittaessa kotonaan Serbian 2–0 EM-kilpailujen 2016 karsinnoissa.


title: Andreas Christensen

text: Chelsea


title: Fiordlandin kansallispuisto

text: Fiordlandin kansallispuisto on Uuden-Seelannin Eteläsaaren lounaisosassa sijaitseva, vuonna 1952 perustettu, kansallispuisto. Kansallispuisto on osa Te Wahipounamun maailmanperintökohdetta.


title: Fiordlandin kansallispuisto

text: Alue on vuoristoista ja vuorilla on useita vuonoja, kuten Milford Sound ja Doubtful Sound. Jälkimmäisenä mainitulla vuonolla esiintyy muun muassa turkishylkeitä, pullonokkadelfiinejä sekä vuono- ja sinipingviinejä. Alueella on myös vesiputouksia, kuten Helen Falls ja Browne Falls. Kansallispuiston alueella on vaellusreitti nimeltä Dusky Track.


title: Samy Elbanna

text: Samy Elbanna (s. 9. elokuuta 1995 Jyväskylä) on suomalais-egyptiläinen metallimusiikin laulaja ja kitaristi. Hänet tunnetaan parhaiten thrash metal -yhtye Lost Societyn perustajana.


title: Samy Elbanna

text: Elbanna on syntynyt Jyväskylässä, mutta hänen isänsä on egyptiläinen, mikä tekee hänestä puoliksi egyptiläisen. Hän on lapsena asunut myös Arabiemiraateissa. Musiikkiharrastuksen Elbanna aloitti ala-asteella hänen isoveljensä esiteltyä hänelle Iron Maidenia. Kuudennella luokalla Elbanna perusti ensimmäisen oman bändinsä, jolle hän teki myös kappaleita. Vuonna 2010 hän perusti Lost Societyn ja muutaman jäsentenvaihdon jälkeen yhtye pääsi lopulliseen kokoonpanoonsa vuonna 2011.


title: Samy Elbanna

text: Vuonna 2017 Elbanna toimi juontajana Tuska- festivaalin 20 jaksoa sisältäneessä The Tuska Showssa.


title: Oi Dai

text: Oi Dai on suomalaisen kansanmusiikkiyhtyeen Värttinän vuonna 1991 julkaistu kolmas studioalbumi. Kyseessä on yhtyeen ensimmäinen suurelle levy-yhtiölle tekemä albumi ja myös Värttinän maailmanlaajuinen läpimurtolevy.


title: Oi Dai

text: Värttinän kahteen edelliseen albumiin verrattuna yhtyeen kokoonpano oli muuttunut ja levyllä soitti suurimmaksi osaksi ammattimuusikoita. Oi Dain kappaleet olivat lähinnä Sari Kaasisen sovittamia. Niissä vanhaan suomalais-ugrilaiseen kansanmusiikkiin yhdistyi populaarimusiikista lainattuja kitaran ja saksofonin kaltaisia elementtejä. Levyn kappaleista herätti kaksimielisten sanojensa vuoksi huomiota erityisesti "Miinan laulu", toinen vuosien saatossa suosituksi muodostunut kappale on jo edellisenä syksynä singlenä julkaistu "Marilaulu". Inkeriläislähtöiestä kansanlaulusta "Kiiriminna" tekivät myöhemmin oman versionsa Laika and the Cosmonauts sekä Tommi Lindell.


title: Oi Dai

text: Oi Dai myi ilmestymisensä jälkeen platinaa eli yli 50 000 kappaletta ja mediassa alettiin yleisesti puhumaan "Värttinä-ilmiöstä". Mikään suomalainen kansanmusiikkiyhtye ei aikaisemmin ollut saavuttanut vastaavaa suosiota. Albumin myötä Värttinä esiintyi kesän 1991 aikana muun muassa Oulun Kuusrockissa ja Kaustisen kansanmusiikkijuhlilla sekä kahdesti loppuunmyydyllä Tavastia-klubilla Helsingissä.


title: Keisha Johnson

text: Keisha Brown (o.s. Johnson, 3. maaliskuuta 1972 Morgan City, Louisiana – 7. huhtikuuta 2014 Mount Pleasant, Michigan) oli yhdysvaltalainen koripalloilija ja koripallovalmentaja. Tulanen yliopiston menestyksekkäimpiin naiskoripalloilijoihin kuuluva Johnson pelasi ammattilaisena suomalaisessa Tampereen Pyrinnössä kaksi kautta vuosina 1994–1996. Hän voitti vuonna 1995 naisten SM-sarjan kori- ja levypallokuningattaren arvonimet. Myöhemmin yliopistotasolla koripallovalmentajana työskennellyt Johnson kuoli rintasyöpään vain 42 vuoden ikäisenä.


title: Keisha Johnson

text: Louisianan Morgan Citystä kotoisin ollut Johnson pelasi Tulanen yliopiston joukkueessa vuosina 1990–1994. Hänet valittiin yliopistourallaan kahdesti All-Metro-konferenssin ykköstähdistöön. Johnson on ainoa Tulanen yliopistossa sekä tuhanteen pisteeseen että tuhanteen levypalloon yltänyt naiskoripalloilija. Tulanen yliopisto nimesi Johnsonin urheilijoidensa hall of fameen vuonna 2003.


title: Keisha Johnson

text: Yliopistouransa jälkeen Johnson siirtyi ulkomaille, Suomen pääsarjassa pelanneeseen Tampereen Pyrintöön. Tulokaskaudellaan 1994–1995 Johnson voitti runkosarjan korikuningattaren arvonimen tehtyään 24,71 pistettä ottelua kohden ja levypallokuningattaruuden 14,04 levypallolla per ottelu. Lisäksi hän oli runkosarjan riistotilaston kolmas. Pyrintö eteni pronssiotteluihin, joissa se taipui Forssan Koripojille. Seuraavalla kaudella Johnson oli runkosarjan toiseksi paras levypallojen ja riistojen ottaja. Pyrintö eteni taas pronssiotteluihin, joissa se hävisi jälleen, tällä kertaa Peli-Karhuille.


title: Keisha Johnson

text: Pelaajauransa jälkeen Johnson siirtyi valmentajaksi. Hän valmensi aluksi nuorisojoukkueita ja vuosina 2003-2009 Sacred Heartin yliopiston poikajoukkuetta päävalmentajana. Brownin päävalmentaja-aikana joukkue voitti 144 ottelustaan 114 ja muun muassa viisi peräkkäistä konferenssimestaruutta. Vuodesta 2009 Brown toimi Alma Collegen naisjoukkueen päävalmentajana. Hän luopui virastaan kuolinvuonnaan.


title: Keisha Johnson

text: Johnson avioitui 24. toukokuuta 2003 Damon Brownin kanssa. He saivat yhden tyttären, Angelin. Brownilla diagnosoitiin rintasyöpä kesäkuussa 2007. Hän perusti Angel Wings Fund -rahaston, joka jakaa yliopistostipendejä syöpään kuolleiden vanhempien lapsille. Hän puhui myös julkisesti nuorisolle rintasyövästä. Seitsemän vuoden sairastelun jälkeen Brown kuoli Michiganin Mount Pleasantissa 7. huhtikuuta 2014. Hän oli kuollessaan 42-vuotias.


title: Surcouf-luokka

text: Surcouf-luokka eli T 47 -luokka oli Ranskan laivaston ensimmäinen toisen maailmansodan jälkeen valmistunut hävittäjäluokka. Siihen kuului kaksitoista vuosina 1955-1957 valmistunutta alusta. Ne modernisoitiin 1960-luvulla ja alukset poistettiin palveluksesta 1980-luvulla, kun Georges Leyges -luokan alukset saatiin palveluskäyttöön.


title: Surcouf-luokka

text: Luokan alukset olivat suurempia kuin vastaavan ajan eurooppalaiset hävittäjät. Ne pohjautuivat sodan aikana käytössä olleesta Hardi-luokasta saatuihin kokemuksiin, mutta alukset olivat suurempia ja ne oli varustettu toimimaan kahdessa eri roolissa. Ne oli suunniteltu saattajiksi eikä itsenäisiin operaatioihin ja siten alukset olivat hitaampia kuin edeltäjänsä. Pääaseistuksena oli Ranskassa valmistetut Model 1948 127 mm 54 pituuskaliiperin tykit, joissa oli mahdollista käyttää Yhdysvaltain laivaston Mark 18 tykin 5" kranaatteja. Apuaseina olivat 57 mm/60 Modèle 1951 -tykit.


title: Surcouf-luokka

text: Kaikki luokan alukset modernisoitiin 1960-luvulla, jolloin ne muutettiin laivueenjohtajiksi, ohjuksen varustetuiksi ilmatorjunta- tai sukellusveneentorjuntahävittäjiksi. "Surcouf", "Cassard" ja "Chevalier Paul" muutettiin laivueenjohtajiksi 1960-1962, jolloin yksi 57 millimetrin tykkitorni, kaksi kolmiputkista torpedoputkea sekä kaksi 20 millimetrin tykkiä poistettiin. Näin vapautuneeseen tilaan laajennettiin kansirakenteita amiraalin ja hänen esikuntansa majoittamiseksi sekä viestijärjestelmiä varten. "Bouvet", "Kersaint", "Dupetit-Touhars" ja "Du Chayla" muutettiin ilmatorjuntahävittäjiksi 1962-1965. Niiden aseistuksena oli muutostöiden jälkeen yksi tartar-ilmatorjuntaohjusten laukaisualusta, kuusi 57 millimetrin tykkiä ja yksi Model 1972 kuusiputkinen 375 millimetrin sukellusveneentorjuntaheitin. Alusten miehistöntarve laski samalla 277 henkeen. Loput viisi muutettiin sukellusveneentorjuntahävittäjiksi 1968-1970, jolloin niiden aseistukseksi tuli kaksi 100 millimetrin tykkiä, sukellusveneentorjuntaheitin, Malafon-sukellusveneentorjuntaohjuksen laukaisualusta ja kaksi 20 millimetrin tykkiä.


title: Luettelo televisiosarjan Helppo elämä jaksoista

text: Tämä on luettelo televisiosarjan Helppo elämä jaksoista.


text: "Helppo elämä" on suomalainen MTV3-kanavan esittämä draamasarja. Sarjan ensimmäinen jakso esitettiin 5. tammikuuta 2009 ja sen viimeinen jakso esitettiin 29. toukokuuta 2011. Sarjan kolme tuotantokautta on julkaistu DVD:llä ja Blu-raylla, yhdessä ja erikseen.


title: Nitro Group

text: Nitro Group Oy on digitaalisen ajan markkinointitoimisto, jonka tehtävänä on yhdistää luovuus, teknologia ja sisältö asiakkaiden liiketoiminnan kehittämiseksi. Digitaalisen markkinoinnin lisäksi Nitrossa toimii filmituotantoyhtiö. Nitro tekee digitaalisen markkinoinnin ratkaisuja rohkeasti, avoimesti ja yhdessä Suomen parhaiden brändien, alueellisesti merkittävien toimijoiden ja mainostoimistojen kanssa.


title: Nitro Group

text: Vuonna 2015 yritys työllisti 46 henkeä, ja sen liikevaihto oli 3,9 miljoonaa euroa.


title: Nitro Group

text: Nitrossa luovaan ajatteluun yhdistyy käyttökokemuksen, teknologian ja markkinan ymmärtäminen. Nitro on innovatiivinen ja näkemyksellinen monikanavaisen markkinoinnin toimisto, joka tarjoaa kokonaiskonsepteja. Nitron vahvuuksia ovat digitaalinen markkinointi, perinteinen markkinointi ja mainonta, filmituotanto, 3D ja strategiakonsultointi.


title: Nitro Group

text: Nitrossa on kolmen suunnitteluryhmän lisäksi filmituotantoyhtiö Nitro Film ja digitaalisiin ratkaisuihin keskittyvä Nitro Tech. Yhteensä työntekijöitä on 50. Toimistot sijaitsevat Helsingissä ja Turussa.


title: Nitro Group

text: Nitro Film toimii omien projektiensa lisäksi itsenäisenä tuotantoyhtiönä esimerkiksi perinteisten mainostoimistojen hankkeissa. Spottituotannon lisäksi Nitro Film tarjoaa vahvaa animaatio- ja 3D-osaamista.


title: Nitro Group

text: Nitro FX perustettiin vuonna 2000. Nitro Group:iin kuuluva Nitro FX:n liiketoiminta siirtyi 2009 TS-Yhtymän omistukseen yhdistyttyään Luovia Oy:hyn. Nitron omistaa TS-Yhtymä.


title: Anthony Conroy

text: Anthony Joseph ”Tony” Conroy (18. lokakuuta 1895 – 11. tammikuuta 1978) oli yhdysvaltalainen jääkiekkoilija, joka edusti maataan Antwerpenin olympialaisissa 1920. Yhdysvallat sijoittui turnauksessa hopealle.


title: Anthony Conroy

text: Hän syntyi ja kuoli Saint Paulissa, Minnesotassa.


title: Edward Fitzgerald (jääkiekkoilija)

text: James Edward "Ed" Fitzgerald (3. elokuuta 1891 – 18. huhtikuuta 1966) oli yhdysvaltalainen jääkiekkoilija, joka pelasi vuoden 1920 kesäolympialaisissa.


title: Edward Fitzgerald (jääkiekkoilija)

text: Hän oli puolustajana Yhdysvaltojen hopeaa voittaneessa joukkueessa.


title: Edward Fitzgerald (jääkiekkoilija)

text: Hän syntyi Northfieldissä.


title: Joseph McCormick

text: Joseph Wallace ”Joe” McCormick (12. elokuuta 1894 – 14. kesäkuuta 1958) oli yhdysvaltalainen jääkiekkoilija. Hänen uransa alkoi ennen ensimmäistä maailmansotaa Pittsburgh Yellow Jacketsissä.


title: Joseph McCormick

text: McCormick oli kapteeni vuoden 1920 kesäolympialaisissa, jossa Yhdysvallat voitti hopeaa.


title: Turid Farbregd

text: Turid Farbregd (s. 8. maaliskuuta 1941 Gjesdal, Norja) on norjalainen filologi, kirjallisuuden kääntäjä ja sanakirjan kirjoittaja.


title: Turid Farbregd

text: Farbregd opiskeli norjaa, englantia ja suomea Oslon yliopistossa. Hän suoritti filosofian kandidaatin tutkinnon vuonna 1969. Vuonna 1970 Farbregd pyydettiin Helsingin yliopiston norjan kielen lehtoriksi. Hän toimi Helsingin yliopiston norjan kielen lehtorina vuosina 1970–1994.


title: Turid Farbregd

text:
Farbregd alkoi kääntää suomalaista kirjallisuutta norjaksi 1970-luvulla. 1980-luvun alussa hän alkoi työskennellä myös viron kielen parissa. Hän on kääntänyt virolaista kirjallisuutta norjaksi. 2010-luvulla hän on kääntänyt muun muassa Sofi Oksasen, Katja Ketun, Juha Itkosen, Tommi Kinnusen, Antti Tuomaisen ja Pajtim Statovcin teoksia.
Farbregd laati yhdessä Aili Kämäräisen kanssa ensimmäisen suomi–norja–suomi-sanakirjan, joka ilmestyi vuonna 1978. Tämän jälkeen hän on ollut mukana monissa sanakirjan toimitustöissä. Suomen kielen lisäksi hän on laatinut sanakirjoja virosta norjaksi.


title: Turid Farbregd

text: Turid Farbregd perusti Norja–Viro-seuran (Kulturlaget Norge–Estland) baltologi Terje Mathiassenin kanssa vuonna 1984. Farbregd toimi kylmän sodan aikana kulttuurilähettiläänä ja sillanrakentajana Norjan ja Viron välillä.


title: Saarikalle

text: Saarikalle on suomalainen sukunimi. Tunnettuja nimenkantajia:


title: MM-rallikausi 2014

text: MM-rallikausi 2014 oli rallin maailmanmestaruussarjan 42. kausi. Kausi alkoi Monte Carlo -rallilla 16. tammikuuta, ja päättyi Walesin ralliin 16. marraskuuta 2014. Kauden aikana ajettiin yhteensä 13 rallia neljässä eri maanosassa.


title: MM-rallikausi 2014

text: Maailmanmestariksi ajoi toista kertaa peräkkäin Volkswagenin Sébastien Ogier.


title: Skeppsholmenin kirkko

text: Skeppsholmenin kirkko () on entinen kirkkorakennus Tukholman keskustassa sijaitsevalla Skeppsholmenin saarella. Fredrik Blomin suunnittelema empiretyylinen pienehkö kupolikattoinen kirkko on rakennettu 1824–1842. Se rakennettiin Ruotsin laivaston varuskuntakirkoksi, ja se korvasi aiemman, nykyisen Blasieholmenin kärjessä sijainneelle Kyrkholmenin saarelle vuonna 1630 rakennetun kirkon, joka oli tuhoutunut tulipalossa 1822. Laivaston toiminnot siirrettiin pois saarelta vuonna 1969. Skeppsholmenin kirkko poistettiin kirkollisesta käytöstä 2002. Rakennus on nykyään suojeltu historiallisena muistomerkkinä. Sisustus on säilynyt alkuperäisenä. Rakennus on toiminut vuodesta 2010 alkaen kansainvälisenä kulttuuri- ja kuorokeskuksena, jossa on konsertteja ja muuta kulttuuriaiheista ohjelmaa.


title: Karl Kruuda

text: Karl Kruuda (s. 31. joulukuuta 1992) on virolainen ralliautoilija.


title: Karl Kruuda

text: Kruuda sai ensimmäisen MM-pisteensä sijoittumalla kymmenenneksi vuoden 2014 Neste Oil Rallissa. Ensimmäisen MM-sarjan osakilpailunsa hän ajoi kaudella 2010 Jordanian rallissa. Kyseisellä kaudella hän myös sijoittui JWRC-sarjan loppupisteissä neljänneksi.


title: Karl Kruuda

text: Kruudan kartanlukijana toimii Martin Järveoja. Hänen managerinsa on entisen maailmanmestari Ari Vatasen poika Kim Vatanen, joka toimii myös muun muassa Sébastien Ogierin managerina.


title: Antti Salminen

text: Antti Eemeli Salminen (s. 19. syyskuuta 1983 Tampere) on suomalainen filosofi, runoilija, tietokirjailija ja kirjallisuudentutkija. Hän on toiminut Niin & näin -lehden toisena päätoimittajana vuodesta 2010.


title: Antti Salminen

text: Keväällä 2001 Salminen voitti HumArt-kustannuksen runokilpailun, jonka myötä häneltä julkaistiin runokokoelma "Jälkikuvia tomussa". Salminen kävi vielä tuolloin Tampereen klassillista lukiota, josta hän valmistui ylioppilaaksi keväällä 2003. Hän aloitti yleisen kirjallisuustieteen opinnot Tampereen yliopistossa jo abiturienttina syksyllä 2002 ja valmistui maisteriksi keväällä 2006. Tohtoriksi Salminen väitteli syksyllä 2010 Paul Celanin poetiikasta.


title: Antti Salminen

text: Salminen on Tampereen yliopiston yleisen kirjallisuustieteen dosentti, erikoisalanaan kirjallisuudenfilosofia. Hän suoritti siviilipalveluksensa Tampereen yliopiston julkaisemassa "Aikalainen"-lehdessä vuonna 2005 ja on toiminut lehden toimittajana ja päätoimittajana. Salminen on ottanut kantaa yliopistomaailman muutoksiin ja julkaisi vuonna 2010 Juha Suorannan ja Tere Vadénin kanssa aihetta käsittelevän teoksen "Tuleva yliopisto". Vuonna 2013 Salminen ja Tere Vadén julkaisivat pohdiskelevan teoksen "Energia ja kokemus".


title: Antti Salminen

text: Vuonna 2013 ilmestyi Salmisen toinen runokoelma "Nollankuori" ja vuonna 2014 esikoisromaani "Lomonosovin moottori", joka sai Kalevi Jäntin palkinnon sekä Tähtivaeltaja-palkinnon.


title: Mohammed bin Sulayem

text: Mohammed bin Sulayem (, "Muḥammad ibn Sulayim"; s. 12. marraskuuta 1961 Dubai, Yhdistyneet arabiemiirikunnat) on arabiemiirikuntalainen entinen ralliautoilija ja nykyinen toimihenkilö. Hän on toiminut vuodesta 2008 lähtien FIA:n varapuheenjohtajana.


title: Mohammed bin Sulayem

text: Sulayem on Lähi-idän mestaruussarjan 14-kertainen mestari, ja alueen kaikkien aikojen menestyksekkäin kilpa-autoilija. MM-sarjassa hänen parhaat saavutuksensa ovat kaksi kuudetta sijaa.


title: Mohammed bin Sulayem

text: Huhtikuussa 2009 Sulayem romutti Renault'n F1-auton näytösajossa Dubaissa, menetettyään auton hallinnan kiihdytyksessä lähtösuoralla. Kuljettaja itse selvisi rajusta törmäyksestä vaurioitta.


title: Mari Kaasinen

text: Mari Hannele Kaasinen-Paaso (s. 6. joulukuuta 1971 Rääkkylä) on suomalainen muusikko ja laulaja, joka tunnetaan yhdessä sisarensa Sari Kaasisen kanssa yhtenä Värttinä-yhtyeen perustajista. Nykyään Mari Kaasinen on Värttinän ainoa alkuperäisjäsen ja toimii myös yhtyeen kappaleiden sanoittajana.


title: Mari Kaasinen

text: Hausjärvellä asuva Kaasinen työskentelee lisäksi musiikinopettajana. Hän on itse opiskellut klassista laulua, harmonikan- ja viulunsoittoa sekä kansanmusiikkia Sibelius-akatemiassa, josta Kaasinen on valmistunut taiteen maisteriksi. Muita hänen yhtyeitään ovat olleet muun muassa sveitsiläisen pianistin ja säveltäjän Simon Hon johtama Ho Orchestra sekä Sirmakka.


title: Seleniko

text: Seleniko on suomalaisen kansanmusiikkiyhtyeen Värttinän neljäs albumi. Se julkaistiin vuonna 1992. Albumin tuotti taiteilijanimeä Hijaz Mustapha käyttänyt Ben Mandelson, joka on tullut tunnetuksi brittiläisestä maailmanmusiikkiyhtyeestä 3 Mustaphas 3.


title: Aitara

text: Aitara on vuonna 1994 ilmestynyt kansanmusiikkiyhtye Värttinän viides albumi. Sen julkaisi pieni suomalainen Mipu Music -levy-yhtiö ja albumin tuotti Janne Haavisto. Aikaisemmat Värttinän levyt olivat koostuneet suurimmaksi osaksi kansansävelmistä, mutta Aitara sisälsi pääosin yhtyeen omia sävellyksiä ja sanoituksia. Sitä pidetään myös Värttinän 1990-luvun kokoonpanon parhaana albumina.


title: Picos de Europan kansallispuisto

text: Picos de Europan kansallispuisto on Espanjassa, Léonin, Cantabrian ja Asturian maakuntien alueella sijaitseva kansallispuisto. Se on ensimmäinen Espanjan kansallipuisto ja sen pinta-ala on 64 660 hehtaaria. Kansallispuisto sijaitsee Kantabrian vuorilla ja se on Unescon määrittämä biosfäärialue.


title: Picos de Europan kansallispuisto

text: Picos de Europan ilmasto on atlanttinen, kansallipuiston matalimmat kohdat ovat miltei merenpinnan tasossa. Useimmiten sataa keväällä ja talvella, mutta kesä on suhteellisen kuiva. Kuuma ja kostea kesäpäivä voi muuttua iltapäivällä tai yöllä äkisti myrskyksi. Paksut ja äkilliset sumut ovat myös yleisiä, mutta ne lähtevät myös yleensä nopeasti pois auringonpaisteessa. Lunta sataa korkella vuorilla syyskuusta toukokuun loppuun, mutta pysyvää lunta ei ole kuin korkeimmilla kohdilla suojaisissa paikoissa, joillakin paikolla lumi voi olla paksua kesäkuun loppuun asti.


title: Picos de Europan kansallispuisto

text: Picos de Europan vuoret ovat suurimmaksi osaksi kalkkikiveä ja ne ovat massiivisimmat kalkkikivestä koostuvat vuoret Euroopan alueella. Ne ovat syntyneet hiilikauden aikana noin 345–280 miljoonaa vuotta sitten merenpohjan sedimenteistä. Maanvoimat ovat myöhemmin työntäneet merenpohjan korkeiksi vuoriksi. Myöhemmin ovat jääkaudet laajentaneet murtumia rotkoiksi jollainen on esimerkiksi kansallispuiston alueella oleva kapea rotko jonka pohjalla virtaa Cares -joki. Sade on tehnyt alueella kalkkikiveä sisältävistä kallioista paikoin karstimaata ja kovertanut laajoja kalkkikiviluolastoja sekä maanpinnalle ja notkelmiin karstijärviä. Alueen korkein kohta sijaitsee Torre de Cerredo huipulla noin 2 646 metrin korkeudessa, alueella on myös huiput Naranjo de Bulnes, noin 2 519 metriä ja Pico Tesorero, noin 2 570 metriä. Alueella harrastetaan kalliokiipeilyä.


title: Picos de Europan kansallispuisto

text: Kansallispuistossa on Iberian nimimaan ja Espanjan eläimistö lähes sataprosenttisesti edustettuna ja osa on endeemisiä lajeja. Siellä esiintyy Etelä-Euroopassa harvinaisia lajeja, kuten nisäkkäistä "Capra pyrenaica victoriae", Pyreneittengemssi ("Rupicapra pyrenaica"), Karhu ("Ursus arctos") laskettiin vuonna 2009 oleva 21 kappaletta kansallispuistossa ja Iberiansusi ("Canis lupus signatus") arvioidaan olevan 15–20 kappaletta kansallispuistossa. Linnuista löytyy Metso ("Tetrao urogallus"), Palokärki ("Dryocopus martius"), Peltopyy ("Perdix perdix") ja Partakorppikotka ("Gypaetus barbatus"). Lisäksi löytyy lukuisia muita piennisäkkäitä, lintulajeja, perhosista on ainakin 124 lajista havaintoja, sekä lisäksi muita hyönteisiä ja kovakuoriaisia.


title: Picos de Europan kansallispuisto

text: Picos de Europan korkeuserojen vuoksi alueella on monipuolinen kasvisto, sieltä on havaintoja yli 1 400 kasvilajista. Vuoret nousevat merenpinnasta pohjoispuolella jokilaaksoista 2 646 korkealle Torre Cerredolle. Kasvivyöhykkeet voidaan jakaa korkeuden mukaan neljään eri kasvualueeseen, lauhkea lehtimetsävyöhyke () 0–800 metriä, vuoristometsävyöhyke () 800–1800 metriä, subalpiininen vyöhyke () 1800–2400 metriä ja alpiininen vyöhyke () 2400 metristä ylöspäin. Vyöhykkeet ovat karkesti vastaavia kuin päiväntasaajan ja napojen väliset vyöhykkeet, vaikka ilmasto- ja valaistusolot ovat erilaiset. Korkeuden lisäksi rinteiden suunta ja jyrkkyys vaikuttavat kasvillisuuteen.


title: Picos de Europan kansallispuisto

text: Lauhkean lehtimetsävyöhykkeen alueella on kahden tyyppistä kasvustoa, sekametsää jossa kasvaa muun muassa saarnia, tammia, sitruunapuita, kastanjaa, pähkinää, pähkinäpensasta, laakeripuuta ja jalavaa sekä luonnollista nurmea, joka on ihmisen aikaan saamaa aluskavillisuuden raavaamisesta jolla on pyritty saamaan heinää kasvavaa niittyä ja laidunta. Sen tuloksena on niittyjä joilla on runsaasti kasvilajeja. Kansallipuiston alueelta löytyy esimerkiksi yli neljäkymmentä lajia orkideoja.


title: Picos de Europan kansallispuisto

text: Vuoristometsissä kasvaa aluksi tammea ylempänä koivua, orjanlaakereita, marjakuusta, orapihlajaa, pihlajaa ja saksanpihlajaa, mutta korkeuden kasvaessa ne väistyvät ja tilalle jää pyökkiä. Kansallispuiston alueella on eräitä merkittäviä pyökkimetsiä. Näitä korkealla sijaitsevia alueita käytetään kesällä karjan laidunnuksessa ja niissä on sen vuoksi kasveista kiinnostuneille monipuolinen ja antoisa kasvisto. Hyviä esimerkkejä näistä alueista ovat Enol- ja Ercina -järvien ympäristössä olevat laitumet.


title: Picos de Europan kansallispuisto

text: Subalpiinisella vyöhykkellä on alue on kivikkoista ja sen kasvillisuus on pääasiassa pensaita ja varpuja. Sen kasveja ovat esimerkiksi katajat, kanervakasvit, pensasväriherne sekä erilaisia nummikasveja.


title: Picos de Europan kansallispuisto

text: Alpiininen vyöhyke on puurajan yllä yli 2 400 metrin korkeudessa kasvaa enimmäkseen ruohosta, varvusta, jäkälistä ja sammalista vastaavista koostuvaa tundramaista vuoristokasvillisuutta. Tätä vyöhykettä on hyvin vähän Picos de Europan alueella.


title: Aven Armand

text:
Aven Armand on kalkkikivikarstiluola Ranskassa, Cévennesin kansallispuistossa. Korkeudeltaan se on 45 metriä, leveydeltään 60 metriä ja pituudeltaan 110 metriä pitkä.
Luola on melko lähellä maanpintaa. Luolassa on paljon tippukivipylväitä. Yksi stalagmiiteistä, eli lattiasta ylöspäin kasvavista tippukivistä on maailman korkeimpia. Se löydettiin vuonna 1897, ja oli 1980-luvulla noin 29 metriä korkea. Niiden yläosa on alaosaa leveämpi ja näin ne muistuttavat muodoltaan palmua. Niistä muodostuu erikoinen kokoelma.


title: Autotalo

text: Autotalo on Helsingin Kampissa sijaitseva vuonna 1958 valmistunut liiketalo. Se sijaitsee Kampin metroaseman välittömässä läheisyydessä tontilla, jota rajoittavat etelässä Salomonkatu, idässä Fredrikinkatu ja lännessä Runeberginkatu. Rakennuksen osoite on Salomonkatu 17. Autotaloon kuuluu kaksi 12-kerroksista tornia, ja se käsittää korttelin eteläisen puoliskon. Nimityksellä viitataan toisinaan koko kortteliin, jolloin mukaan lasketaan myös korttelin pohjoissivulla olevat kaksi samoihin aikoihin valmistunutta erillistä tornitaloa.


title: Autotalo

text: Ennen Autotalon rakentamista paikalla oli ollut ryhmä 1800-luvulla rakennettuja kasarmeja, jotka alun perin muodostivat Turun kasarmiin liittyneen varuskunnan läntisimmän osan. Suomen itsenäistyttyä tontti oli siirtynyt Helsingin kaupungin haltuun. Korpivaara & Halla suunnitteli jo toisen maailmansodan aikana tontin ostamista uutta liiketaloa varten, mutta hanke toteutui vasta 1950-luvun lopulla.


title: Autotalo

text: Autotalon rakennutti Helsingin Autotalo Oy, jonka perusti autojen maahantuontiliike Korpivaara & Halla Oy. Sen suunnittelivat arkkitehdit Veli Valorinta ja Eino Tuompo. Alun perin talossa sijaitsi autokauppa ja huoltoasema sekä maan alla halli 300 autolle. Tornissa oli toimistoja, muun muassa mainostoimisto Taucher ja Apu-lehden toimitus ennen kuin se siirtyi Herttoniemeen. 1970-luvun taitteessa Autotalossa toimi ohjelmaravintola Lido.


title: Autotalo

text: Rakennuksessa on 12 maanpäällistä ja kolme maanalaista kerrosta, ja sen tilavuus on lähes 200 000 kuutiometriä. Maanpäällisistä kerroksista vain kaksi alinta ulottuu katujen reunaan saakka, ja ne muodostavat ikään kuin jalustan, jolta nousee kaksi tornimaista osaa. Tornit ovat noin 42,4 metriä korkeita. Rakennuksen arkkitehtonisena esikuvana on ollut Lever House New Yorkissa, joskaan Autotalon tornit eivät ole yhtä korkeat; Lever Housen torneissa on 24 kerrosta.


title: Autotalo

text: Rakennuksessa tehtiin huomattava perusparannus, joka valmistui syksyllä 2014.


title: Autotalo

text: Alun perin nimityksellä Autotalo on tarkoitettu vain korttelin eteläisellä puoliskolla olevaa liiketaloa kaksine torneineen, mutta nykyisin koko korttelia nimitetään usein Autotaloksi tai Autotalokortteliksi. Sen pohjoisosassa sijaitsee kaksi samoihin aikoihin rakennettua samantyyppistä liiketaloa torneineen ja mataline jalustamaisine osineen. Niistä läntisemmän, Runeberginkadun ja Eteläisen Rautatiekadun risteyksessä sijaitsevan, suunnitteli Armas Lehtinen, ja se oli alun perin Pohja-yhtymän toimitalo. Fredrikinkadun ja Eteläisen Rautatiekadun risteyksessä sijaitsee vuonna 1962 valmistunut "Kampintorni" -niminen rakennus. Kaikkiaan korttelissa on neljä tornia. Niiden julkisivut ovat kuitenkin eri materiaalia. Varsinaisen Autotalon torneilla on metalliset julkisivut, entisen Pohja-yhtymän talon torni sen sijaan on kellanruskeaa luonnonkiveä, kun taas Kampintornin julkisivu on vaaleaa marmoria.


title: Autotalo

text: Nykyään Autotalossa ei sen nimestä huolimatta enää ole autokauppaa. Sen alakerrassa on muun muassa Kelan asiakaspalvelutilat, K-Market ja McDonald's. Talon ylemmissä kerroksissa toimivat nykyisin (2018) muun muassa aTalent Recruiting Oy ja Cision.


title: Autotalo

text: Sekä entisessä Pohja-yhtiön toimitalossa (Runeberginkatu 5) että Kampintornin rakennuksessa (Fredrikinkatu 48) on nykyisin muun muassa vakuutus- ja sijoitusyhtiö Lähi-Tapiolan toimitiloja. Kampintornin rakennuksessa on myös Elixian kuntokeskus.


title: Nanna Häll

text: Nanna Häll (s. 12. helmikuuta 1894 Tornio - 24. huhtikuuta 1977 Espoo) oli sairaanhoitaja, joka toimi Mannerheimin lastensuojeluliiton huoltohoitajana, Lastenlinnan johtajattarena ja Lastenklinikan ylihoitajana. Hän toimi myös aktiivisesti Suomen Sairaanhoitajatarliitossa sen perustamisesta 1925 lähtien.


title: Nanna Häll

text: Hällin vanhemmat olivat kaupunginkasööri Henrik Häll ja Rosa Aurora Liljeqvist. Hän oli 15-lapsisen perheen kolmanneksi nuorin. Häll valmistui sairaanhoitajaksi Helsingin yleisen sairaalan kurssilta 1919 ja täydensi sitten tietojaan Mannerheimin lastensuojeluliiton huoltosisar- (1921), kouluhoitaja- (1923) ja terveyssisarkursseilla (1930), samoin kuin tekemällä opintomatkoja Eurooppaan.


title: Nanna Häll

text: Mannerheimin lastensuojeluliiton huoltohoitajana Lastensairaalan poliklinikalla Häll työskenteli vuodesta 1921 tohtori Sven Donnerin kanssa. Hän toimi myös lastenhuoltomuseon eli kiertävän lastenhuoltonäyttelyn johtajattarena, joka perustettiin Arvo Ylpön Saksasta saamien vaikutteiden pohjalta. Museomatkojen ohella Häll ohjasi äitejä ja myöhemmin Lastenlinnan opiskelijoita lastenhuoltotyössä. Lastenlinnassa hän toimi 1922-1926, kaksi viimeistä vuotta sen johtajattarena. Tämän jälkeen hän työskenteli Lastensairaalassa.


title: Nanna Häll

text: Vuodesta 1946 alkaen Häll työskenteli Lastenklinikalla, jonka suunnitteluun, rakentamiseen ja käyttöön ottoon hän osallistui tiiviisti. Hän muun muassa suunnitteli yksityiskohtaisesti potilashuoneet varusteineen. Ylihoitajan tehtävässään hän oli Arvo Ylpön läheinen työtoveri, joka pyrki edistämään hoitotyön ohella sairaalassa annettavaa opetusta. Hänen vaikutuksestaan Lastenklinikalle perustettiin muun muassa erityinen opetushoitajan tehtävä. Eläkkeelle Lastenklinikalta Häll jäi 1956. Lestadiolaisen perhetaustan omaavan Hällin omaksuma ja noudattama elämänkatsomus oli teosofia.


title: Edward Fitzgerald

text: Edward Fitzgerald -nimisiä henkilöitä ovat olleet:


title: Chromebook

text: Chromebook on kannettava tietokone, joka käyttää Googlen Chrome OS -käyttöjärjestelmää. Laitteet on suunniteltu käytettäväksi ensisijaisesti samalla yhteydessä Internetiin, useimmat sovellukset ja tiedot ovat Googlen ”pilvessä”. Chromebook on esimerkki ”ohuesta kannettavasta”. Ensimmäiset Chromebookit myi Samsung ja Acer. Chromebook julkistettiin Google I/O -konferenssissa toukokuussa 2011 ja sen toimitukset alkoivat 15. kesäkuuta 2011. Lisäksi työpöytäversio, Chromebox otettiin käyttöön toukokuussa 2012. Joulukuussa 2013 Samsung lanseerasi Chromebookin erityisesti Intian markkinoille, jossa käytetään Exynosin 5 dual core -prosessoria.


title: System Shock

text: System Shock on Looking Glass Studiosin kehittämä vuonna julkaistu ensimmäisestä persoonasta kuvattu toimintaroolipeli. Looking Glass Studios julkaisi vuonna 1999 pelille jatko-osan "System Shock 2".


title: System Shock

text: Night Dive Studios on kehittämässä pelille Unreal Engine 4:än pohjautuvaa uusintaversiota, joka on tarkoitus julkaista vuonna 2018.


title: R4: Ridge Racer Type 4

text: R4: Ridge Racer Type 4 on Namcon kehittämä arcadetyylinen ajopeli PlayStationille. Se on neljäs ja samalla viimeinen PlayStationille julkaistu Ridge Racer -pelisarjaan kuuluva peli. Se julkaistiin vuonna 1999.


title: R4: Ridge Racer Type 4

text: Pelissä on neljä kilpatallia ja neljä autonvalmistajaa. Ratoja pelissä on kahdeksan.


title: Pelikirja

text: Pelikirja on interaktiivisen fiktion muoto, joka julkaistaan kirjan muodossa. Lukiessaan kirjaa pelaaja tekee tarinan edetessä valintoja, jotka johtavat erilaisiin tarinan loppuihin. Tarinan haarautuvat osat merkitään pelikirjoissa useimmiten juoksevalla numeroinnilla. Pelikirjoja kutsutaan myös nimillä seikkailukirja, taistelupeli, tarinapeli tai sooloroolipelikirja.


title: Pelikirja

text: Esimerkkejä pelikirjoista ovat kirjasarjat Fighting Fantasy, jota on julkaistu Suomessa nimellä Taistelupeli, ja Choose Your Own Adventure.


title: Ingrida Jonkutė

text: Ingrida Jonkutė (s. 31. heinäkuuta 1969 Šiauliai, Liettuan SNT, Neuvostoliitto) on liettualainen akiiviuransa lopettanut koripalloilija.


title: Ingrida Jonkutė

text: Jonkutė pelasi pitkällä pelaajaurallaan useissa eurooppalaissarjoissa. Suomessa hän edusti 1990–1991 Tampereen Pyrintöä ja kausilla 1991–1992 sekä 1996–1997 Tapiolan Honkaa. Jälkimmäisellä Hongan-kaudella joukkue saavutti SM-hopeaa. Jonkutė voitti Pyrinnössä SM-sarjan korikuningattaruuden, ja kauden 1996–1997 päätteeksi hänet valittiin naisten SM-sarjan vuoden ulkomaalaisvahvistukseksi.


title: Ingrida Jonkutė

text: Jonkutė pelasi kuudenneksi sijoittuneessa Liettuan maajoukkueessa vuoden 1999 EM-kilpailuissa.


title: Jaroslav Melichárek

text: Jaroslav Melichárek (s. 22. joulukuuta 1977) on slovakialainen rallikuljettaja, joka ajaa rallin MM-sarjassa Slovakia World Rally Teamin Ford Fiestalla. Melichárek ajoi ensimmäisen WRC-osakilpailunsa vuonna 2011 Saksan rallissa ollen 42. Hänen toistaiseksi ainoat MM-pisteet ovat tulleet kauden 2014 avauskisasta Monte Carlosta, jolloin hän oli kahdeksas ja saavutti neljä MM-pistettä. Melichárekin kartanlukija on Erik Melichárek. Kaudella 2014 hän on osallistunut kolmeen WRC-kilpailuun.


title: Pieter-Jan Hannes

text: Pieter-Jan Hannes (s. 30. lokakuuta 1992 Mortsel) on belgialainen keskimatkojen juoksija ja maastojuoksija. Hän kilpailee pääosin 1 500 metrillä, jossa hänen ennätyksensä on vuonna 2014 Heusden-Zolderissa juostu 3.34,49. Hannes on kolminkertainen Belgian mestari maastojuoksussa. 1 500 metrillä hän voitti kultaa vuoden 2013 alle 23-vuotiaiden EM-kisoissa Tampereella. Hannes on 186 senttimetriä pitkä, painaa 72 kilogrammaa ja edustaa OLSEa.


title: Defender (videopeli)

text: Defender on Williams Electronicsin vuonna julkaisema kolikkopeli.


title: Defender (videopeli)

text: Peli on lajityypiltään kaksiulotteinen scrolling-ammunta. Defenderissä pelaaja ampuu avaruusmuukalaisia ja pyrkii samalla suojelemaan planeetan pinnalla olevia ihmisiä. Pelin pääkehittäjä Eugene Jarvis kertoo saaneensa vaikutteita peliin muun muassa kuuluisista peleistä "Space Invaders" ja "Asteroids".


title: Defender (videopeli)

text: Defender oli yksi merkittävimpiä pelejä ennen vuoden 1983 videopelilamaa ja sitä myytiin huomattavan paljon. Defender on kuuluisa myös erityisen korkeasta vaikeustasostaan. Eugene Jarvis kehitti Defenderille myös jatko-osan, "Stargaten", joka julkaistiin vuonna 1981.


title: Defender (videopeli)

text: Pelistä on myös julkaistu useita käännöksiä eri alustoille.


title: Postipeli

text: Postipeli tarkoittaa postin tai sähköpostin välityksellä pelattavaa peliä. Pelaajat lähettävät tekemänsä siirrot ja vastaavasti vastaanottavat tiedot pelin etenemisestä kirjeitse. Postipelit ovat saaneet alkunsa kirjeshakista. Myös muita lautapelejä, esimerkiksi Diplomacya, on pelattu postitse. Useimmat postipelit ovatkin vuoropohjaisia strategiapelejä.


title: Postipeli

text: Vielä 1990-luvulla postipeleissä on voinut olla jopa satoja osallistujia. Usean pelaajan postipelejä on voinut ohjata joko pelinjohtajana toimiva ihminen tai tietokoneohjelma. Jussi Holopaisen ja Janne Pölösen pyörittämä oululainen Midnight Sun Games pyöritti vuonna 1993 kahta postipeliä, Olymposta ja Teknocidea. Kirjeiden lisäksi vuoroja siirrettiin diskettejä postittamalla tai digitaalisesti BBS-järjestelmien kautta.


title: Postipeli

text: Nykyisin perinteisen postin välityksellä pelattavat pelit ovat menettäneet suosiotaan, mutta postipelejä pelataan vielä etenkin sähköpostin välityksellä.


title: Chesmac

text: Chesmac on Raimo Suonion Telmac 1800 -tietokoneelle ohjelmoima shakkipeli, jonka Topdata-yhtiö julkaisi vuonna 1979. Se on mahdollisesti ensimmäinen suomalainen kaupallinen tietokonepeli.


title: Chesmac

text: Peli on graafiselta käyttöliittymältään yksinkertainen ja siirrot annetaan numero-kirjain-koodeilla. Tietokone laskee siirtoja kauan, joten pelin on kuvailtu muistuttavan kirjeshakkia. "Chesmacista" julkaistiin koodin pohjalta uusi versio vuonna 2014.


title: Chesmac

text: Raimo Suonio kertoo kehittäneensä "Chesmacin" ollessaan työttömänä helmikuussa 1979. Ennen sitä Suonio oli ohjelmoinut jätkänshakin eli ristinollan HP-3000-minitietokoneella töissään Koneen nosturitehtaalla. Päästyään maaliskuussa töihin mikrotietokonemyymälään Topdataan Suonio teki liikkeen omistajan Teuvo Aaltion kanssa sopimuksen, että "Chesmacia" myydään liikkeessä C-kasettiversiona. Peliä myytiin Suonion kertoman mukaan 104 kappaletta 68 markan kappalehintaan. Myyntitulot Suonio sai kokonaan itselleen. Kasetin B-puolelle Suonio kirjoitti Telmac-version John Conwayn "Life"-pelistä.


title: Chesmac

text: Pelin käyttöliittymä on kirjoitettu CHIP-8-kielellä ja peliosat konekielellä. Topdatan asiakkaiden pyynnöstä "Prosessori"-lehdessä julkaistiin ohjeet, miten keskeneräinen shakkipeli voitiin tallentaa kasetille ja kuinka sitä voi myöhemmin jatkaa.


title: Chesmac

text: Pelistä ei tiettävästi ole jäljellä alkuperäisiä tallenteita, mutta Suonio oli kirjoittanut pelikoodin talteen paperille. Sen pohjalta tietokoneharrastaja Jari Lehtinen teki pelistä uuden version vuonna 2014.


title: Chesmac

text: "Chesmac" on Suonion omien sanojen mukaan ”melko yksinkertainen ja hidas” shakkipeli. Pelitasoja on yhteensä kahdeksan: alimmalla tasolla peli miettii siirtoja vartin, korkeimmalla noin tunnin ajan. Ohjelmassa ei ole kirjastoa shakkiavauksista, joten peli miettii avaussiirtoa yhtä kauan kuin muitakin siirtoja. Koska Telmac 1800 ei kykene toteuttamaan graafista näkymää, siirrot annetaan kirjain-numero-koodeina. Mikäli nappuloiden sijainnit haluaa nähdä, pelitilannetta pitää seurata fyysisesti oikealla pelilaudalla. "Chesmac" hyväksyy vain sääntöjenmukaiset siirrot, mutta tornitus ja ohestalyönti eivät ole mahdollisia. Toimiakseen peli vaatii emolevylle asennettavan kahden kilotavun muistinlaajennuksen. Koska tietokone laskee tehtyjä siirtoja erittäin kauan, uuden version tehnyt Lehtinen kuvailee pelin muistuttavan enemmän kirjeshakkia.


title: Chesmac

text: "Chesmacia" pidetään ensimmäisenä kaupallisena suomalaisena tietokonepelinä. Ennen pelin löytymistä Suomen videopelialan ensimmäisenä kaupallisesti julkaistuna pelinä pidettiin Simo Ojaniemen "Mehulinjaa" vuodelta 1984. Markku Reunasen ja Manu Pärssisen mukaan "Chesmacia" ei silti voi pitää Suomen videopelialan ”lähtölaukauksena”, vaan ”pikemminkin mielenkiintoisena poikkeustapauksena”. He pitävät silti saavutuksena sitä, että Suonio sai Telmacin 1,75 MHz taajuisella prosessorilla pyörimään shakkipelin.


title: Lajos Kiss

text: Lajos Kiss (22. toukokuuta 1934 Miskolc – 31. elokuuta 2014) oli unkarilainen ratameloja ja olympiamitalisti.


title: Lajos Kiss

text: Kiss voitti kajakkiyksiköiden 1 000 metrin matkalla olympiapronssia Melbournessa 1956. MM-kilpailuissa hän saavutti hopeaa 4×500 metrin kajakkiyksikköviestissä Prahassa 1958.


title: Lajos Kiss

text: Kiss kuoli 31. elokuuta 2014, 80-vuotiaana. Hän oli sairastanut vakavasti vuodesta 2006, ja häneltä oli amputoitu kolme varvasta.


title: Krimmlerin putoukset

text: Krimmlerin putoukset ovat Itävallan puoleisten Alppien suurimmat vesiputoukset. Ne sijaitsevat Hohe Tauernin kansallispuiston läntisimmässä osassa, kapeassa laaksossa. Putouksia on kolme ja ne ovat kaikki enemmän kuin 100 m pitkiä. Putouksilta alkaen virtaa Salzachjoki. Putousten yläosaan pääsee polkua pitkin.


title: Fallen London

text: Fallen London on Failbetter Gamesin kehittämä ilmainen selaimessa toimiva tekstipohjainen seikkailupeli. Peli sijoittuu vaihtoehtoiseen steampunk-vaikutteiseen viktoriaaniseen Lontooseen, jossa salaperäinen Echo Bazaar on kaapannut kaupungin maan alle. Peli julkaistiin alun perin nimellä Echo Bazaar vuonna 2009.


title: Gorgui Dieng

text: Gorgui Sy Dieng (s. 18. tammikuuta 1990 Kébémerin departementti) on senegalilainen koripalloilija, joka on pelannut NBA:ssa vuodesta 2013 lähtien.


title: Gorgui Dieng

text: Sentterinä pelaavan Diengin varasi 21. vuorolla Utah Jazz. Hän siirtyi Minnesota Timberwolvesiin, jossa on pelannut syksystä 2013 lähtien. Vuonna 2013 Dieng voitti Louisvillen yliopiston joukkueessa NCAA:n I-divisioonan mestaruuden.


title: Gorgui Dieng

text: Dieng on viiden kauden aikana pelannut NBA:ssa 376 ottelua. Kaudella 2016–2017 hän pelasi kaikki 82 ottelua aloituskokoonpanossa, keskimäärin 32,4 minuuttia ottelua kohden. Kaudella 2015–2016 hän heitti 10,1 pistettä ottelua kohden ja kaudella 2014–2015 hän otti 8,3 levypalloa ottelua kohden.


title: Gorgui Dieng

text: Dieng pelasi Senegalin maajoukkueessa vuoden 2014 MM-kilpailuissa.


title: Tukholman city

text: Tukholman city on epävirallinen nimitys, jota käytetään Norrmalmille sijoittuvasta Tukholman ydinkeskusta-alueesta. Erään määritelmän mukaan city käsittäisi Kungsgatanin eteläpuoliset alueet. Alueen merkittäviä aukioita ovat Brunkebergstorg ja Sergels torg. Nimitys "city" on saanut innoituksena Lontoon Citystä.


title: Tukholman city

text: Alue rakennettiin alun perin 1600- ja 1700-luvuilla, ja se alkoi muodostua Tukholman keskustaksi 1800-luvun puolivälistä alkaen. Toisen maailmansodan jälkeisinä vuosikymeninä cityn aluetta saneerattiin purkamalla suuri osa vanhasta rakennuskannasta uudisrakennusten tieltä. Tässä yhteydessä rakennettiin muun muassa niin sanottu Hötorgcityn alue. 1970-luvun alussa lisäntyneen arvostelun vuoksi yksi vanha kortteli säästettiin Gamla Brogatanin luona Hötorgetin keskuksen länsipuolella.


title: Tiedekulma

text: Tiedekulma on Helsingin yliopiston tapahtumatila, jossa yliopistossa tehtävää tutkimusta ja koulutusta tuodaan laajan yleisön saataville. Tilassa järjestetään erilaisia tieteeseen liittyviä tapahtumia ja ajankohtaisia aiheita käsitteleviä tilaisuuksia, jotka ovat valtaosin suurelle yleisölle avoimia ja maksuttomia.


title: Tiedekulma

text: Ensimmäinen Tiedekulma avattiin vuonna 2012 yliopiston hallintorakennukseen osoitteeseen Aleksanterinkatu 7. Vuonna 2013 se siirtyi hallintorakennuksen remontin vuoksi Porthanian sisääntulokerrokseen. Vuonna 2017 täysin uudistunut Tiedekulma avattiin mittavan remontin läpikäyneeseen entiseen hallintorakennukseen osoitteeseen Yliopistonkatu 4. Uudistuneen Tiedekulman pääsuunnittelijana toimi helsinkiläinen JKMM Arkkitehdit ja pääarkkitehtina Asmo Jaaksi.


title: Harald Smedberg

text: Harald Smedberg (21. maaliskuuta 1884 Oulu – 5. maaliskuuta 1963 Helsinki) oli suomalainen arkkitehti ja taidemaalari.


title: Harald Smedberg

text: Smedbergin vanhemmat olivat piiri-insinööri Karl Ferdinand Smedberg (1841–1914) ja Hilda Gustava Flande. Hän pääsi ylioppilaaksi 1903 Helsingin reaalilyseosta ja valmistui diplomiarkkitehdiksi 1907.


title: Harald Smedberg

text: Smedberg toimi assistenttina Teknillisessä korkeakoulussa 1908–1917 ja hän oli Turussa apulaiskaupunginarkkitehtina 1917–1934 ja kaupunginarkkitehtina 1934–1939. Vuodesta 1940 alkaen Smedberg oli taidemaalarina Helsingissä, hänen erikoisalaansa oli muotokuvamaalaus.


title: Harald Smedberg

text: Smedberg oli naimisissa 1915–1917 Rauha Siviä Mäkisen (s. 1887) kanssa ja vuodesta 1919 Hilma Immosen kanssa (s. 1883).


title: Artturi Vesenterä

text: Artturi Arvid Vesenterä (sukunimi aik. "Wasenius"; 28. elokuuta 1881 Nurmijärvi – 3. syyskuuta 1954 Helsinki) oli suomalainen opettaja ja Suomen vapaan katolisen kirkon ensimmäinen pappi.